Komisija za pripremu izbora Vijeća ministara BiH podržala Tegeltiju\n26. novembar/studeni, 2019.\nMandatar za sastav Vijeća ministara BiH, Zoran Tegeltija\nKomisija za pripremu izbora Vijeća ministara Bosne i Hercegovine podržala je Zorana Tegeltiju za mandatara Vijeća ministara BiH. Sa osam glasova za, šest glasova protiv, Tegeltija je novi mandatar.\nČlanovi Komisije za pripremu izbora Vijeća ministara Bosne i Hercegovine ranije su na sjednici postavili preko 30 pitanja Zoranu Tegeltiji.\nNa sjednici se razmatra podobnost i davanje preporuke za potvrđivanje imenovanja Tegeltije za predsjedavajućeg Vijeća ministara.\nZakazana sjednica Komisije za pripremu izbora Savjeta ministara\nNa pitanje o dokumentu Program reformi koji je nedavno usvojilo Predsjedništvo BiH, Tegeltija je rekao da dokument još nije vidio i da će provoditi ono što se dogovore sve strane.\n"Nije mi jasno da niste upoznati sa dokumentom 'Program reformi', a preuzimate ovu dužnost. Šta ako se u dokumentu navodi da BiH nastavlja s NATO putem", pitao je član Komisije Peđa Kojović iz Naše stranke.\nMeđu pitanjima našlo se i pitanje o migrantskoj krizi.\n"Nisam stručnjak za migrantsku krizu. U ovom trenutku ne vidim rješenje, ali ja ne pripadam sigurnosnim strukturama, tek trebam dobiti informacije. Ali mislim da teret treba skinuti sa Unsko-sanskog kantona ", kazao je Tegeltija.\nKomisija za pripremu izbora Vijeća ministara razmatra informacije koje su, u skladu sa Zakonom o Vijeću ministara, dužni da dostave kandidati imenovani na dužnost predsjedavajućeg i članova Vijeća ministara.\nOva komisija, po potrebi, postavlja pitanja imenovanim kandidatima u vezi s dostavljenim informacijama i u pogledu njihove podobnosti za obavljanje dužnosti na koje su imenovani.\nNa osnovu dostavljenih informacija i kada je potrebno, nakon obavljenih razgovora s kandidatima, Komisija odlučuje o tome da li preporučuje Zastupničkom domu potvrdu izbora kandidata.\nPreporuka Komisije za pripremu izbora Vijeća ministara nije obavezujuća za Dom.\nPredsjedništvo BiH na vanrednoj sjednici održanoj 19. novembra imenovalo je Zorana Tegeltiju za predsjedavajućeg Vijeća ministara.\nPrethodno je predsjedavajući Zastupničkog doma Parlamenta BiH Denis Zvizdić najavio da će u prvoj sedmici decembra biti održana sjednica na kojoj će biti potvrđen mandatar za sastav Vijeća ministara BiH Zoran Tegeltija, te imenovane sve parlamentarne komisije.


Samsung prodao duplo više telefona od Apple-a u prvom tromesečju – VivaProTeam\nVivaProTeam > VIVA BLOG > Info > Samsung prodao duplo više telefona od Apple-a u prvom tromesečju\nSamsung prodao duplo više telefona od Apple-a u prvom tromesečju\nGalaxy S7 je bio pravi pogodak za južnokorejsku kompaniju. Naime, Samsung je u prošlom mesecu uspeo da proda više od 10 miliona jedinica ovog telefona. Ne samo da je kompanija dobila pohvale od eksperata za objavu prefinjenog uređaja, već je uspela da proda duplo više smartfona od Apple-a u prvom tromesečju ove godine.\nPrema najnovijem izveštaju koji je objavila istraživačka kompanija TrendForce, Samsung je ostao najveći smartfon brend povećavajući svoje vođstvo na tržištu. Južnokorejska kompanija je prodala 81 milion telefona u prva tri meseca ove godine i imala tržišni udeo od 27,8 posto, dok je Apple prodao 42 miliona telefona i imao tržišni udeo od 14,4 posto.\nSamsungov tržišni udeo se povećao za 5,7 posto u odnosu na isti period prošle godine i za 2,5 posto u odnosu na poslednje tromesečje. Huawei (9.3%), Lenovo (5.8%), Xiaomi (5.5%) i LG (5.1%) zauzimaju treće, červrto, peto i šesto mesto.\nPrevious Post Top 5, mart 2016\nNext Post Top 5, april 2016


Srpski robot koji sam ore i kosi stiže na tržište › Made-in-Germany.rs\nNovosadski startap tim „Farmbot“ konstruisao je specijalno robot-vozilo na daljinsko upravljanje i sa GPS navigacijom namenjeno održavanju voćnjaka, vinograda i zelenih površina, posebno onih na strmim padinama. Robotizovani rover, popularno nazvan “Spasoje”, pojednostaviće i pojeftiniti rad poljoprivrednim proizvođačima, prenosi sajt Privredne komore Srbije (PKS).\nZa svoj “Soter Rover” Novosađani su na takmičenju za najbolju tehnološku inovaciju u Srbiji osvojili treću nagradu. Robot koristi alate za košenje, prskanje, oranje, čišćenje snega, a u stanju je i da vuče i prikolice sa 800 kilograma tereta, a ideja za ovakvu mašinu se rodila na obroncima Fruške gore gde članovi tima uzgajaju organsku lavandu.\n– Naša misija je da olakšamo rad seljaka na teškim terenima i omogućimo ljudima da uz pomoć nove tehnologije ostanu i vrate se zemlji. U razgovoru sa lokalnim vinarima i voćarima uvideli smo da je nedostatak radne snage veliki problem. Takođe, rad klasičnih poljoprivrednih mašina na strmim terenima je bio veoma otežan i postojao je realan rizik da se voćarski traktori zbog nagiba terena prevrnu – kaže Nikola Lukičić, direktor firme Farmbot, koja se bavi tehnološkim razvojem robotike u proljoprivredi.\nOn je istakao da se automatizacijom ovih procesa doprinosi održivom razvoju poljoprivrede i naglasio da su potrebne nove investicije za razvoj novih modela robota koji će imati još veće performanse, koristiti alate za voćarske traktore i na taj način ih zameniti u potpunosti.\nPrvi prototip ovog rovera nastao je sredinom 2019. godine, od kada se tehnologija stalno usavrašava, a robot se testira na terenu u svim vremenskim uslovima. “Spasoje” će se sledećeg meseca naći na tržištu, tako da će zainteresovani poljoprivrednici moći da iznajme ili kupe ovu višenamensku mašinu.


Šta se krije iza sarajevske inicijative o promeni imena Republike Srpske\nSDA bi opet da ratuje?!\nPiše: Radovan Jović - Banja Luka\nSamo dan posle održanog sastanka, na kojem su delegacije vodećih stranaka Saveza nezavisnih socijaldemokrata iz Republike Srpske Stranke demokratske akcije iz Federacije BiH izrazile spremnost da se prevaziđe višemesečna blokada i konstituiše vlast na nivou Bosne i Hercegovine, iz centrale SDA je stigla skandalozna inicijativa kojom je najavljeno pokretanje procedure za preispitivanje imena Republike Srpske.\nReklo bi se ništa neobično kada su u pitanju stalna politička trvenja i narušeni međunacionalni odnosi u BiH, koji u kontinuitetu traju od potpisivanja Dejtonskog mirovnog sporazuma u Parizu, 14. decembra 1995. godine.\nTako je, kao u slučaju od pre četiri godine, kada je pokušano osporavanje proslave 9. januara – Dana Republike Srpske - bošnjačka SDA najavila da će pokrenuti inicijativu Ustavnom sudu BiH da se ukine ime Republike Srpske.\nOva, kako su je u Republici Srpskoj nazvali, suluda inicijativa od 23. januara svakodnevno izaziva burna reagovanja u javnosti Republike Srpske, ali i Srbije.\nSituacija je kulminirala 29. januara kada je u Sarajevu sasvim nepotrebno održan sastanak Savjeta za sprovođenje mira u BiH na nivou ambasadora Ruske Federacije, SAD, Francuske, Engleske, Italije, Turske...\nKako se moglo i pretpostaviti posle održane sednice izdato je saopštenje u kojem se ambasadori zemalja članica Upravnog odbora PIK-a smatraju da je najavljena inicijativa SDA pogrešan korak najveće bošnjačke partije u BiH.\nClanice PIK-a, međutim, nisu prihvatile kvalifikaciju ambasadora Rusije Petera Ivancova, na čiji zahtev je i održana vanredna sednica, da je inicijativa SDA ozbiljna greška koja izaziva nestabilnost i predstavlja kršenje Dejtonskog sporazuma i Ustava BiH.\nKome odgovara produbljivanje mržnje i neprijateljstva između tri konstitutivna naroda i dva entiteta – Republike Srpske i Federacije BiH kako je to jasno i nedvosmisleno navedeno u preambuli i članu 1. Ustava BiH to najbolje znaju političari koji na taj način prikupljaju jeftine i proklete poena u svom korpusi. Jer, kome je zaista stalo da se stalno dužu nacionalne tenzije i neprijateljstvo među narodima u BiH.\nNažalost, takvo stanje i nesnošljiva atmosfera u BiH traje već 24 godine, a najveću korist od toga imaju političke elite i naravno Kancelarija visokog predstavnika u Sarajevu, koja je odavno trebala biti zatvorena.\nNaime, od 12 aneksa Dejtonskog mirovnog sporazuma samo je Ustav BiH trajna kategorije, a svi drugi su ispunjeni i više nemaju nikakav pravni značaj pošto su njihove odredbe prešle u nadležnost Savjeta ministara BiH i državnih institucija.\nNažalost, zbog nestabilne političke situacije još su u funkciji samio dva od ukupno 12 aneksa i to: Aneks 10. (Sporazum o sprovođenju civilnih aspekata mirovnog rešenja – visoki predstavnik) i Aneks 1-A (Sporazum o vojnim aspektima mirovnog sporazuma), kojima u junu svake godine Savjet bezbednosti UN, odnosno Generalna skupština UN produžava mandat na godinu dana.\nDakle, Ustav BiH koji je trajna kategorija, može se menjati samo na dva moguća načina i to po propisanoj ustavnoj proceduri, konsenzusom tri konstitutivna naroda i dva ravnopravna entiteta - Republike Srpske i Federacije BiH. Drugi način, koji treba trajno isključiti, jeste ratna opcija sa tragičnim posledicama kao u vreme oružanih sukoba 1992-1995. godine.\nPrema tome, ovdašnje političke elite niti bilo koja svetska sila, makar se ona zvala Sjedinjene Američke Države, Ruska Federacija ili Turska, ni u kom slučaju ne mogu nametnuti nikakav „Dejton 2“, kako se često čuje u ovdašnjoj javnosti, niti promjenu bilo koju ustavnu odredbu ako o tome ne postignu saglasnost zvanični predstavnici tri konstitutivna naroda i dva ravnopravna entiteta u BiH.\nTo i jeste najveće dostignuće Dejtonskog sporazuma koji je postignut na Međunarodnoj mirovnoj konferenciji u američkom gradiću Dejtonu, od 1. do 21. novembra 1995., a potpisan u Parizu. U vezi sa procedurom amandmanskog delovanje u članu 10. Ustava BiH stoji odredba da „Amandmani ovom Ustavu mogu biti doneti odlukom Skupštine BiH koju je donela dvotrećinska većina pristupnih koji glasaju u Predstavničkom domu“ i da „nikakav amandman ovog ustava ne može da eliminiše niti umanji prava i slobode navedene u Clanu 2. ovog Ustava, niti da izmeni ovaj paragraf“.\nDo sada je Parlamentarna skupština BiH, usvojila samo jedan amandman na Ustav BiH i to Amandman 1 – Distrikt Brčko, 25. marta 2009. godine,\nI, umesto da se u skladu sa tako uređenim ustavnim okvirom i jasnim nadležnostima okrenu budućnosti i sve raspoložive potencijale usmere ka bržem napretku u društvenom, ekonomskom, socijalnom, kulturnom, sportskom i svakom drugom pogledu preko dve decenije u BiH traju politička nadmudrivanja, trvenja i konflikti na nacionalnoj osnovi.\nTako i najnovija inicijativa SDA predstavlja nastavak destruktivnog delovanja i međunacionalnih podela u BiH. Žalosno je, međutim, da su mnogi u Republici Srpskoj naseli na ovu provokaciju, koja ne može imati nikakvih posledica osim produbljvanja mržnje i nacionalne netrpeljivosti u BiH.\nInače, u Ustavnom sudu BiH pored dva Srbina, dva Hrvata i dva Bošnjaka sede i troje stranih sudija.\nA, kako funkcioniše pravna država BiH dovoljan je pogledati u član 6. – Ustavni sud kojim je propisano „da po isteku pet godina od prvog mandata treba odrediti drugačiji metod biranja tri sudije koje bira predsednik Evropskog suda za ljudska prava“.\nTaj rok je istekao još prije 15 godina, ali i pored ustavne obaveze ni do danas nije usvojen Zakon o Ustavnom sudu kojim je trebalo utvrditi sastav i način zamene troje stranih sudija.\nUmesto zakona Ustavni sud radi po vlastitim internim pravilima i zato se ne treba čuditi što su sve sporne odluke donosila dva Bošnjaka uz podršku troje stranih sudija i to iz Makedonije, Moldavije i Italije.\nŠto se tiče najavljene apelacija SDA o ukidanju imenu Republika Srpska Ustavni sud BiH uopšte ne bi smeo da raspravlja o tome već da u startu kao nedopustiv odbaci ovaj prijedlog SDA. Jer, Ustavni sud BiH ima isključivu nadležnost da odlučuje u svakom sporu do koga dođe po Ustavu između entiteta, ili BiH sa nekim od entiteta, a ne da se postavlja u ulogu zakonodavca ili nekog političkog subjekta i da menja bilo koj odredbu u Ustavu BiH.\nIme Republika Srpska je ustavna kategorija i nema tog ustavnog suda koji bi mogao dovesti u pitanje i ukunuti njen naziv kako to traže neke mračne politička snage iz Sarajeva.\nSDA kao najveća bošnjačka politička partija u BiH i stranka koja skoro 30 godina učestvuje u vlasti na svim nivoima BiH povukla je jedan od najnerazumnijih poteza u svojoj istoriji.\nPredsedavajući Predsedništva BiH i srpski član u ovom najvišem kolektivnom telu BiH, Milorad Dodik u prvoj reakciju na najavu iz SDA je poručio da je Republika Srpska ustavna kategorija i da njeno ime niko ne može dovediti u pitanje, kaže:\n„Pored toga što je verifikovana u Ustavu BiH Republika Srpska je i međunarodno priznata i po oceni Venecijanske komisije iz 2005. godine. Ukidanje imena je i ukidanje Srpske. Inicijativa SDA postojala je i ranije, koju je pokrenuo je Sulejman Tihić, ali je pod pritiskom stranaca morao da je povuče. Međutim, ovog puta inicijativa nije pokrenuta samo pameću SDA, već nekih sa strane, ali predlagači nisu svesni da je zahtev za promenu imena Republika Srpska istovremeno i poziv na razdruživanje od BiH. Ovo je prelilo čašu i ovo je tačka preko koje neću preći“, poručio je Dodik i sazvao sastanak lidera svih parlamentarnih stranaka u Rdepublici Srpskoj.\nPredsednica Srpske Željka Cvijanović poručila je da se SDA opasno poigrava sa BiH i da je samo pokretanje apelacije još jedan dokaz neprijateljstva prema Republici Srpskoj.\nNedeljko Cubrilović, predsednik Narodne skupštine Republike Srpske je ocenio da je najava Stranke demokratske akcije da će, preko svojih predstavnika u zajedničkim institucijama BiH, pokrenuti pravnu proceduru preispitivanja imena Republike Srpske provokatorska i da predstavlja rušenje Ustava BiH i Dejtonskog mirovnog sporazuma.\n„Navodi SDA da je naziv Republika Srpska korišćen u svrhu diskriminacije i isključivanja druga dva konstitutivna naroda degutantni su i smešni jer ih kao činjenicu iznose upravo oni koji 12 godina neće da sprovedu odluku Ustavnog suda BiH o konstitutivnosti srpskog naroda u Federacija BiH”, rekao je Cubrilović.\nPredsednik Srpske demokratska stranka Vukota Govedarica je posle sastanka političkih lidera u Banjoj Luci upozorio da je cilj SDA izazivanje veštačke krize u BiH.\n„Ovaj potez SDA je za svaku osudu i postavlja se logično pitanje šta im je krajnji cilj? Po meni, to je izazivanje veštačke krize koja u BiH može izazvati opasnu političku nestabilnost. Umesto toga, trebalo bi raditi na stvaranju boljeg života građana, jačanje privrede, zaustavljanje iseljavanja, borbi protiv kriminogenih struktura koje su zarobile državu”, izjavio je Govedarica za banjalučke „Nezavsine”.\nI Branislav Borenović, predsednik Partije demokratskog progresa je najoštrije osudio političku zlonamernu igru Stranke demokratske akcije uz sugestije da „sa tom strankom ne treba više imati nikakvog političkog ili bilo kakvog drugog posla“.\n„Sa ljudima koji preziru Republiku Srpsku nema nikakvih ni razgovora ni dogovora oko bilo čega. Pozivamo ih da prestanu sa tim suludim namerama. Republika Srpska je međunarodno priznata kroz Dejtonski sporazum i to je činjenica koja je prihvaćena već 27 godina. Od Dejtonskog sporazuma prošlo je 24 godine i to ne može više niko osporiti. Niko i nikada neće moći promijeniti ime Republika Srpska bez njene volje i volje njenog naroda. U moru silnih problema u kojima se BIH nalazi otvarati ovakve rasprave stvarno pokazuju jednu užasnu nameru onih koji to čine”, istakao je Borenović.\nIako je posle nasilnog razaranja SFRJ rukovodstvo SDA u oktobru 1991. godine krenulo istom stradom kojom su krenule Hrvatska i Slovenija kako bi se stvorila unitarna Bosne i Hercegovina u kojoj bi dominirali muslimani kao većinski narod, tome su se usprotivili predstavnici SDS koji su 9. januara 1992. proglasili Republiku Srpsku.\nOd tada na bronjim mirovnim pregovorima koji su vođeni pod okriljem međunarodnih medijstora od Lisabona u martu 1992. do Pariza u decembru 1995. Republika Srpska je bila jedan od dva ravnopravna pregovarača da se obustave oružani sukobi i postigne mirovni sporazum.\nKada bi se danas rukovodili istim principima predstavnici Republike Srpske bi mogli da podnesu apaleciju i traže da se ukine ime Bošnjak i bosanski jezik.\nNaime, u jeku rata na Saboru u Sarajevu 23 septembra 1993. godine doneta je odluka da se dotadašnja nacionalnost Musliman u BiH preimenuje u Bošnjak,, a da se zvanični srpsko-hrvatski jezik u BiH preimenuje u bosanski jezik.\nU reagovanju na inicijativu iz SDA ovih dana pojedini ekstremista su tražili da se pokrene inicijativa za ukidanje naziva Bošnjak i bosanski jezik, ali su one u startu naišle na oštre osude u Republici Srpskoj.\nPoražavajuća je činjenica to što se po ovim pitanjima ne oglašava akademska zajednice i naravno pravna struka u BiH koja se u ovakvim situacijama još nikad nisu javno oglasili i upozorili na ustavnu blamažu, pogubna politička nadmudrivanja između predstavnika dva entiteta i tri konstitutivna naroda u BiH.


Delegacija Sportskog saveza Beograda u poseti Rektoratu Univerziteta u Beogradu – Sportski savez Beograda\nPočetnaIstaknute vestiDelegacija Sportskog saveza Beograda u poseti Rektoratu Univerziteta u Beogradu\nBeograd, 25. mart 2021. – Rektorka Univerziteta u Beogradu prof. dr Ivanka Popović ugostila je visoku delegaciju Sportskog saveza Beograda, predsednika Dragana Tomaševića i generalnog sekretara Nikolu Penića.\n“Univerzitetski sport godinama unazad doživljava transformaciju na svim nivoima i mi smo veoma srećni što će se reorganizacija finalizovati u narednoj godini. Veoma je važno da studenti našeg Univerziteta u Beogradu, kao i ostali studenti Beograda i Srbije, imaju podršku relevantnih institucija i organizacija. Zahvaljujem se Sportskom savezu Beograda i rukovodstvu što imaju puno razumevanja i podržavaju aktivnosti naših studenata. Nadam se da je ovo početak uspešne dugogodišnje saradnje i radujem se tome.“rekla je rektorka prof. dr Ivanka Popović.\n„Zadovoljan sam sto se sastanak održao u zgradi Rektorata Univerziteta u Beogradu. U narednom periodu ćemo sigurno imati niz aktivnosti koje ćemo sprovesti u saradnji sa Univerzitetom kao i sa instancama nadležnim za univerzitetski sport u gradu. Rektorki prof. dr Ivanki Popović ovom prilikom želim da se zahvalim na gostoprimstvu i verujem da ćemo zajedničkim snagama uspešno raditi i sarađivati za dobrobit univerzitetskog sporta.“ istakao je predsednik Dragan Tomašević.\n„Sportskom Savezu Beograda univerzitetski sport na teritoriji grada je u fokusu zbog organizacije Evropskih Univerzitetskih Igara, gde očekujemo da Beograd bude domaćin 2022. godine. Sa velikim zadovoljstvom ćemo sve svoje resurse staviti u organizaciju ovog velikog i značajnog događaja i kao organizacija ćemo pomoći da univerzitetski sport u našem glavnom gradu dobije sve potrebne uslove kako bi se nesmetano odvijale sve aktivnosti. Koristim priliku da se zahvalim na prijemu u zgradi Rektorata Univerziteta u Beogradu i zadovoljstvo mi je što je sastanak protekao u prijateljskom tonu.“ rekao je generalni sekretar Nikola Penić.


Zelene kante za komunalni otpad za domaćinstva u Velikoj Moštanici - Beogradski Portal\nZelene kante za komunalni otpad za domaćinstva u Velikoj Moštanici\nDanas je počela podela novih zelenih kanti za komunalni otpad svim domaćinstvima u naselju Velika Moštanica. Tokom dana vikenda, u akciji koju zajedno sprovode Gradska opština Čukarica i JKP „Gradska čistoća“, biće podeljeno oko 850 zelenih kanti žiteljima ovog čukaričkog naselja.\nAkciji su prisustvovali predsednik Gradske opštine Čukarica Srđan Kolarić, zamenik predsednika Branislav Ćelić, član Opštinskog veća Aleksandar Blagojević, izvršni direktor JKP „Gradska čistoća“ Mihailo Dosković i izvršni direktor JKP „Javno osvetljenje“ Milan Raonić.\n„Promena sistema odlaganja otpada u domaćinstvima sa individulanim tipom stanovanja, koji primenjujemo u našim progradskim naseljima, podrazumeva da se uklone kontejneri sa ulica i da se odlaganje smeća prebaci na kante. Ovaj sistem odlaganja otpada smo već primenili u naseljima Sremčica, Rušanj i Železnik, gde je svako domaćinstvo dobilo plavu i zelenu kantu od 240 litara“, istakao je predsednik Gradske opštine Čukarica Srđan Kolarić dodajući da u plavu kantu članovi domaćinstva odlažu otpad koji može da se reciklira, a sav ostali komunalni otpad ide u zelenu kantu.\nKolarić je podsetio da je pre tri godine podeljeno 4.065 plavih PVC kanti za reciklabilni otpad građanima naselja Umka, Rucka, Ostružnica, Velika Moštanica i Pećani.\n„Ova tehnologija prikupljanja i selektovanja otpada do sada je dala odlične rezultate, jer znatno utiče na smanjenje formiranja divljih deponija. Na ovaj način se smanjuje i opterećenje deponije u Vinči, jer se odvaja otpad koji ide na dalji proces reciklaže“, zaključio je Srđan Kolarić.


Putinovih 16 godina na vlasti - Nova Borba\nPutinovih 16 godina na vlasti\nNavršava se 16 godina od dolaska na vlast ruskog predsednika Vladimira Putina, a četiri godine od njegove inauguracije u poslednjem šestogodišnjem mandatu na mestu šefa ruske države.\nIako se verovalo da će ostati zapamćen pre svega po prvom predsedničkom mandatu koji je počeo 7. maja 2000. godine i tokom kog je ekonomski preporodio zemlju, ovaj poslednji bi mogao imati još veći značaj zbog spoljnopolitičkih dostignuća.\nMeđu Putinovim ključnim uspesima su povratak Krima Rusiji, jačanje vojske, sirijska kampanja, rast popullacije, aktivizacija saradnje sa zemljama Jugoistočne Azije, formiranje Carinske unije i prelazak na evroazijsku integraciju. Ipak, za bivšeg diplomatu i ambasadora Srećka Đukića najveći Putinov uspeh je to što je pokazao da je unipolarni svet prošlost.\n„On je na tome odavno radio i dokazivao i pozivao da se ne može krojiti svet iz jednog centra, iz Vašingtona. A u poslednje četiri godine svog predsednikovanja konačno je to i zaokružio. Sada za Rusiju Briks, ŠOS, Evroazijsku uniju i niz drugih zemalja i naroda u svetu postoji izbor, alternativa“, objašnjava Đukić za Sputnjik.\nOn napominje da je Putin to dokazao nizom poteza uključujući i akcije ruske vojske u Siriji, koje su, dodaje, bez sumnje promenile odnos snaga na Bliskom istoku.\n„Stvara se jedan novi Bliski istok u kom će glavni igrači biti neki drugi, ne SAD i njihovi sateliti, već narod Bliskog istoka uz čvrsto oslanjanje na Rusiju, Kinu, Iran. Zapad nema odgovor na takvu politiku, što su pokazale i diskusije koje se vode u SAD u toku predsedničke kampanje“, navodi naš sagovornik.\nAleksej Muhin, rukovodilac Centra političkih informacija, ocenjuje da je u Siriji Moskva vodila pravi „hibridni rat“ i na taj način ne samo sačuvala svetovni režim u toj zemlji i zaustavila DAEŠ, nego i pokazala mogućnosti njene odbrambene industrije, zbog čega je u svetu drastično poraslo interesovanje za rusko naoružanje.\nPritom, naglašava Muhin, uprkos tvrdnjama SAD o izolaciji Rusije i krahu njene ekonomije, to se nije desilo, i jasno je da su Putin i njegov tim uložili kolosalne napore kako bi sprečili ove negativne procese — izolacija nije uspela.\nKad je reč o povratku Krima u okrilje Rusije, zbog čega je Zapad Rusiji uveo sankcije, Srećko Đukić ističe da bi Zapad i da nije Krima svakako našao razlog za sličnu politiku.\n„Ceo 20. vek ruski narod proveo je pod sankcijama. Od Oktobarske revolucije sankcije nisu nikad skinute, verovatno samo dve-tri godine pod Obamom, kad je ukinut Džekson-Venikov amandman koji je ograničavao trgovinu zbog ograničavanja iseljavanja Jevreja iz SSSR-a. Jezik Zapada je jezik sankcija, jezik štapa. Zato ništa to ne iznenađuje. Da Rusi nisu povratili Krim, bile bi sankcije zbog nečeg drugog i to je neka postojanost u spoljnoj politici Amerike“, smatra srpski diplomata.\nPrema rečima Alekseja Muhina, povratak Krima u sastav Rusije ima veliki geopolitički značaj.\n„Na taj način je Rusija zaustavila širenje uticaja NATO-a u ovom regionu, jer SAD i Turska žele da uspostave sferu uticaja na Krimu. Sada je Krim ruska teritorija i mislim da je međunarodna zajednica prihvatila ovu činjenicu, iako određeni politički krugovi i dalje koriste krimski faktor za zaoštravanje odnosa sa Moskvom“, navodi ruski analitičar.\nIstovremeno, Đukić naglašava da spoljnopolitički uspesi Rusije ne bi bili mogući bez jake unutrašnje politike i stabilne ekonomske, političke i socijalne situacije.\nRuski predsednik je, ocenjuje on, uspeo da oseti puls naroda koji želi modernizaciju, ali neće da se odrekne tradicije, svoje vere, svog puta i svoje istorije.\n„On je to uspeo izvanredno da uveže i onda sve ostale poteze nije bilo teško vući. I zbog toga je Putin bio tako uspešan ne samo u ovom nego i ranijim mandatima. Bez sumnje, kad se bude pisala istorija 21. veka, Putin će biti ličnost koja je obeležila ta vek“, kaže Đukić i podseća da je ruski predsednik u poslednjih 15-ak godina bio prvi čovek u mnogim zapadnim anketama.\n„Kad je krenuo u rušenje jednopolarnog sveta, vrlo dobro je znao šta ga čeka jer je video da nije moguće ostvariti na ravnopravnim osnovama integraciju Rusije u opšte društvo i u zajedničke vrednosti sa Zapadom, i tu za Putina nije bilo drugog izbora nego da se krene u stvaranje jednog novog multipolarnog sveta“, kaže on.\nSrećko Đukić napominje da je sada, nakon nesumnjivih spoljnopolitičkih uspeha, glavni zadatak Putina i rukovodstva Rusije u predstojećem periodu ekonomski razvoj.\n„Nesumnjivo je da je Rusija uspela da preživi i ekonomsku i naftnu krizu, ali neophodan je brz povratak na visoke stope rasta, od 6-8 odsto. Rusija to može i to Rusiji treba da bi održala politiku koju je Putin postavio kao fundament“, smatra Đukić.\nPrema rečima Alekseja Muhina, konsolidacija ruskog društva u veoma komplikovanim ekonomskim uslovima je takođe zasluga Vladimira Putina i njegovog tima.\n„Pri tome, ne bih rekao da Putin ima visok ’rejting‘. I sam predsednik je više puta rekao da uzima rejting u obzir, ali to nije najbitniji faktor. Radi se upravo o visokom kreditu poverenja — raste broj građana Rusije koji su spremni da glasaju za Putina ukoliko se bude kandidovao na predsedničkim izborima 2018. godine“, veruje Muhin.


46 miliona eura falilo za isplatu penzija u prva tri mjeseca 2019. – Volim Podgoricu\nHome / NOVOSTI / Ekonomija / 46 miliona eura falilo za isplatu penzija u prva tri mjeseca 2019.\n46 miliona eura falilo za isplatu penzija u prva tri mjeseca 2019.\nViše od 10.750 korisnika Fonda penzijsko- invalidskog osiguranja prima penziju nižu od minimalne (128,14 eura), od čega nešto manje od 3.000 penzionera ima mjesečnu penziju nižu od 100 eura.\nNedostajuća sredstva za servisiranje izdataka Fonda PIO, iznos koji se pored naplate doprinosa obezbijeđuje iz opštih prihoda budžeta Crne Gore, za prva tri mjeseca 2019. godine iznosila su oko 45,89 miliona eura, i to: za januar 21.840.641 eura, za februar 12.534.358,35 eura i za mart 11.520.293 euro.\nTo je „Vijestima“ saopštio predsjednik Partije penzionera, invalida i restitucije (PIR) Momo Joksimović navodeći da ovi pokazatelji „zabrinjavaju penzionersku populaciju“, ali i istakao da je od kraja prošle godine „povećana smrtnost penzionera“.\n„Ako je za prva tri mjeseca 2019. nedostajalo Fondu PIO skoro 46 milona eura za servisiranje penzija, koliko će tek trebati novca za još devet mjeseci tekuće godine. Postoji opravdana sumnja da će deficit Fonda PIO biti mnogo veći“, istakao je Joksimović.\nNedostajuća sredstva Fondu PIO u 2018. godini iznosila su oko 122 miliona eura, ili 28,88 odsto i ta sredstva su obezbjeđivana iz budžeta države.\n„Projektovani budžetski deficit Fonda PIO u 2019. godini je 25 odsto ili 109 miliona eura. Za isplatu prava iz penzijskog i invalidskog osiguranja planirana su sredstva od 429,03 miliona eura i veća su za 0,79 odsto u odnosu na prethodnu godinu. Predviđena su sredstva i za budućih 1.600 novih penzionera u 2019. godini“, dodao je Joksimović.\nUkupan broj korisnika prava iz PIO zaključno sa martom 2019, prema podacima Fonda, je 130.515, od čega je 120.403 korisnika koji žive u Crnoj Gori, a u inostranstvu je još 10.112 crnogorskih penzionera.\nBroj novih korisnika prava na penziju u prva tri mjeseca 2019. je 573, i to 540 su korisnici starosne penzije, a 33 korisnici invalidske penzije. Prema podacima iz isplatne baze Fonda prosječna penzija za mart 2019. iznosi 289,07 eura i to, kako napominje Joksimović „sa onim mizernim usklađivanjem penzija od dva odsto“. „Prosječna penzija u decembru 2018. iznosila je 284 eura, i za taj mjesec je bilo potrebno 34,48 miliona eura za isplatu penzija za više od 130.150 penzionera. Upoređujući ove podatke, uočava se povećana smrtnost penzionera“, naglasio je Joksimović.\nOn se pita do kada će Vlada morati i moći da se zadužuje na mjesečnom i godišnjem nivou, na teret građana, da bi obezbjeđivala urednu isplatu penzija i plata.\n„Partija PIR zahtijeva od inspekcijskih i drugih organa da natjeraju obveznike plaćanja poreskih davanja na veću disciplinu u cilju stabilnijeg poslovanja Fonda PIO, a od Vlade traži racionalnije korišćenje sredstava poreskih obveznika. Penzije se za razliku od svih drugih primanja moraju isplaćivati, a po pravilu i međunarodnoj praksi, penzije se unaprijed isplaćuju, jer su one zarađene, a ne mjesec i po sa zakašnjenjem kao što je to slučaj kod nas“, saopštio je Joksimović.\nNeprihvatljivo, nedomaćinski i rasipnički, kako je napomenuo Joksimović, je trošiti nekontrolisano novac poreskih obveznika, jer „ogroman broj penzionera jedva sastavlja kraj sa krajem, a mnogi izdržavaju i nezaposlene članove porodica, pa i unučad“.\nDrastično smanjiti nerazumnu potrošnju iz državnog budžeta\nJoksimović navodi da je teško objasniti da Crna Gora sa 628.000 stanovnika „ima 3.800 službenih automobila, a jedna Njemačka sa oko 80 miliona stanovnika oko 1.000 službenih auta“.\n„Mora se jednom drastično skresati sva nerazumna i rasipnička potrošnja i privilegije, kao što su: reprezentacije, šetnje, telefoni, gorivo, vozila, poklon stanovi, paušali, varijabile, nadoknade po više osnova u okviru radnog vremena, pa kupovina gaća, cigareta, ljubakanje i pušenje o trošku države i mnogo drugog nepoznatog za demokratske države“, kazao je Joksimović.\nPIR smatra da realno prosječna zarada u Crnoj Gori ne prelazi iznos 430 do 440 eura i sumnjaju u Monstatove podatke.\n„Penzije su povećane mizernih dva odsto, ali je zato došlo do brojnih poskupljenja“, napomenuo je predsjednik PIR-a.\nUHAPŠEN ZBOG KOMENTARA: Na Fejsbuku napisao: "Ne pr*njavi pr*njavo ljudska..." - https://t.co/hbU8PwWVPB https://t.co/H5g4k6hHxV40 minuta ago\nMandić: Postoji velika akcija da se unese razdor između Amfilohija i Irineja, kao i Amfilohija i Vučića -… https://t.co/JWo0SzVruM43 minute ago


„Provedi se i zaradi džeparac“ – aktivacija Leto #za5 priskače u pomoć mladima koji traže letnje poslove - Centar E8\nObjavljeno 20. Jun 2019. 29. Jul 2019. Objavio/la: Jana Šarić\nTokom pet toplih dana na Adi Ciganliji, događaj Leto #za5 posetilo je preko 2000 mladih ljudi. Događaj je organizovan u okviru velikog nacionalnog projekta Budućnost #za5 koji već tri godine mladima pruža ključne informacije i veštine neophodne za uspešno pronalaženje poslova.\nNa Adi Ciganliji, pred sam početak kalendarskog leta, mladi su imali priliku da se na opušten i neformalan način informišu o letnjim poslovima, studentskim organizacijama i najjednostavnijim načinima da se zaradi džeparac. Pored toga, imali su priliku i da nauče kako se pravi uspešan CV, kako se koristi društvena mreža LinkedIn, ali i da učestvuju u simulaciji razgovora za posao. U pauzama informisanja i učenja, posetioci su imali priliku da čuju priče mladih sportistkinja, glumaca i studenata o njihovim profesionalnim počecima.\nZa pet dana zajedničkog druženja prikupili smo 350 CV-jeva i prijava za posao u kompanijama i ugostiteljskim objektima koji su odlučili da pruže šansu mladima da steknu prvo radno iskustvo i na vreme počnu da grade svoje biografije. Nadamo se da će Leto #za5 svima ostati u lepom sećanju kao uspešan posrednik i pametan saveznik u pronalaženju prvog posla.


Potpredsednik Vlade Republike Srbije i ministar unutrašnjih poslova dr Nebojša Stefanović i ministar prosvete Mladen Šarčević prisustvovali su danas času „Osnovi bezbednosti dece“ koji je deci četvrtog razreda Osnovne škole „Borislav Pekić“ u Novom Beogradu održao školski policajac Vladica Nešić u sklopu fakultativnog predmeta uvedenog ove školske godine.\n„Ovi momci i devojke u plavoj uniformi su vaši drugari i ako imate bilo kakav problem slobodno se obratite vašem školskom policajcu, nastavniku, direktoru škole, jer to su ljudi koji mogu da vam pomognu. Policija je tu i da van škole brine o vašoj bezbednosti, da vas niko ne povredi u saobraćaju, da vam ne nudi drogu i ne nanese bilo kakvo zlo“, poručio je ministar Stefanović mališanima na početku časa.\nMinistar je podsetio da će nastavu iz predmeta „Osnovi bezbednosti dece“ slušati deca četvrtog i šestog razreda osnovnih škola u Srbiji.\n„Danas smo imali priliku da prisustvujemo jednom od časova gde su naši četvrtaci slušali predavanje o poznavanju rada policije, kako da približimo policiju našoj deci, da ih naučimo kako da se snalaze u vanrednim situacijama, saobraćaju, da se zaštite od opasnosti koje nosi droga, internet i svemu onome što može da im pomogne da bezbedno žive, da bezbedno stignu od svoje kuće do škole i da budu sigurni“, rekao je Stefanović, na čiju inicijativu je predmet „Osnovi bezbednosti dece“ uveden u škole.\nStefanović je istakao da nastavu, koja se ne ocenjuje, vodi oko dve hiljade obučenih policajaca, ali i penzionisanih policijskih službenika čija su iskustva dragocena.\n„Paralelno sa tim, policija sprovodi mere i radnje iz svoje nadležnosti i u blizini škola vezano za bezbednost saobraćaja i borbu protiv narkotrafikinga. Hoćemo da postignemo da nijedno naše dete nikada ne bude povređeno, da mu ne bude ponuđena droga i da ne bude bilo čiji plen na putu od kuće do škole“, naglasio je Stefanović.\nMinistar je izrazio očekivanje da će već za godinu ili dve ova nastava dati sistemski rezultat, jer je posao Ministarstva da predlaže sistemska rešenja koje će ukupno povećati bezbednost svih naših građana.\n„Zahvaljujem se ministru Stefanoviću, jer su ministarstva unutrašnjih poslova i prosvete 26. juna ove godine upravo na inicijativu gospodina Stefanovića potpisali Protokol o izvođenju ovakvih vidova nastave. Nastava se realizuje u četvrtom i šestom razredu ove godine, ali ćemo kasnije videti da je proširimo i na druge uzraste kroz časove razrednog starešine“, rekao je ministar Šarčević.


PROGRESSIVE MAGAZIN | IMMOFINANZ: INFORMACIJE O UTICAJU PANDEMIJE COVID-19 NA RITEJL AKTIVNOSTI\n23. III 2020. | Nadležni organi u svim zemljama u kojima Immofinanz posluje nedavno su uveli ograničenja i sproveli niz različitih mera za suzbijanje širenja pandemije korona virusa (COVID-19). Ove mere utiču na različite aspekte svakodnevnog života, između ostalog i usled privremenog zatvaranja maloprodajnih objekata. Izuzeci se odnose najčešće na prodavnice koje u svojoj ponudi imaju osnovne potrepštine, poput supermarketa, apoteka, pošti, banaka, prodavnica hrane za kućne ljubimce. Osim toga, pristup javnim površinama je takođe ograničen ili su za to date slične preporuke. Immofinanz podržava ove mere u interesu javnog zdravlja i bezbednosti građana.\nStalni investicioni portfolio Immofinanza iznosio je približno 4,7 milijardi evra, 31. decembra 2019. godine: od toga, približno 3 milijardi evra ili 64% za segment kancelarijskih nekretina i 1,7 milijardi evra, odnosno 35% za nekretnine iz maloprodajnog segmenta.\nGore pomenute mere od strane vlada imaće uticaj na maloprodajne objekte kompanije u područjima u kojima su propisane. Frekvencija posetilaca u maloprodajnim objektima Immofinanza od početka januara do sredine marta 2020. godine bila je ista u poređenju sa 2019. godinom, zahvaljujući veoma uspešnom početku godine. Međutim, kao rezultat mera propisanih od stane vlada, pad je nedavno primećen u zavisnosti od konkretnih ograničenja u svakoj od zemalja.\nDugoročni gubici prihoda kao rezultat obaveznog zatvaranja prodavnica imaće negativan uticaj na ekonomski položaj ritejl industrije tokom cele finansijske godine. To može dovesti do teške situacije u vezi sa troškovima i za pojedinačne zakupce. Međutim, zakupci u Immofinanzovim objektima imaju benefite od cenovno efikasnog ritejl koncepta – Vivo! za šoping centre i Stop Shop za ritejl parkove – zbog niskih cena zakupnine i održavanja prostorija.\nImmofinanz ima konzervativnu strukturu kapitala i finansiranja, te je u poziciji da brzo i fleksibilno reaguje na izazove u narednom periodu. Neto LTV od 31. decembra 2019. godine procenjuje se na približno 43,1%, što je nešto ispod nivoa koji je zabeležen krajem septembra 2019. godine.


Podrška SNS-u i SPS-u zajedno ispod 50% VIDEO\nPodrška koju danas zajedno u Srbiji imaju Srpska napredna stranka i Socijalistička partija Srbije je pala daleko ispod 50 odsto. To su rezultati najnovijeg istraživanja koje je rađeno krajem februara i početkom marta meseca. To je jasan trend pada podrške politici i naravno ovim strankama u poslednjih šest meseci - rekao je predsednik Stranke slobode i pravde, Dragan Đilas.\n- Istraživanje je rađeno na 1.200 ispitanika na teritoriji cele Srbije. Uzorak je reprezentativan i na osnovu njega, iako je rađen preko fiksnog telefona što daje lošije rezultate za opoziciju, biće jasno šta se dešava u Srbiji i šta će se dalje dešavati - izjavio je Dragan Đilas.\nOvo su najvažniji rezultati istraživanja:\n"Da li će se vaša ekonomska situacija poboljšati ili pogoršati u narednom periodu?"\nDa li će se vaša ekonomska situacija poboljšati ili pogoršati u narednom periodu?\n"Tri najveća problema sa kojima se Srbija suočava danas?"\nTri najveća problema sa kojima se Srbija suočava danas?\n"Da li sadašnja vlast može da reši probleme koji vas muče?"\nDa li sadašnja vlast može da reši probleme koji vas muče?\n"Na sledećim izborima glasaću: bez obzira ko je sa druge strane?"\nNa sledećim izborima glasaću: bez obzira ko je sa druge strane?\n"Na sledećim izborima glasaću: bez obzira ko je sa druge strane?" (po regionima)\nNa sledećim izborima glasaću: bez obzira ko je sa druge strane? (po regionima)\n"Da su izbori u nedelju, glasao bih za?"\nDa su izbori u nedelju, glasao bih za?\n- Trend pada podrške ovoj vlasti i ovom režimu je prisutan iz meseca u mesec. I taj trend će se nastaviti, to je apsolutno sigurno. I zbog toga u mesecima koji su pred nama možemo očekivati još neverovatnije, još luđe poteze, još gore reči, još strašnije optužbe, jer oni ljudi jednostavno ne znaju drugačije - konstatovao je na kraju Dragan Đilas.\nOTKRIVAMO Grade Kinezi, a zarađuju Veselinović i Radoičić


Klubovi iz Engleske Premijer lige zabranili igračima do igraju za reprezentaciju – ASinfo Portal\nKlubovi iz Engleske Premijer lige zabranili igračima do igraju za reprezentaciju\nKlubovi Premijer lige Engleske odlučili su da ne puste igrače na reprezentativna okupljanja ukoliko moraju da igraju u zemljama koje se nalaze na takozvanoj “crvenoj listi” tokom pauze u prvenstvu kada se budu igrale utakmice kvalifikacija za Svjetsko prvenstvo.\nOvo su odlučili zbog pandemije korona virusa, koja je ponovo buknula širom Evrope, kao i zbog toga što bi u povratku sa reprezentativnih obaveza morali da provedu 10 dana u karantinu u Engleskoj.\nKlubovi su odlučili, a odluka je snažno podržana od strane Premijer lige, koja se odnosi na blizu 60 igrača iz 19 timova Premijer lige, koji bi morali da putuju u neku od 26 zemalja koje su na crvenoj listi tokom septembarskih reprezentativnih obaveza.\nCrvena lista zemalja iz dana u dan se mjenja, pa tako zbog novog porasta broja korona virusa lako može da se desi da zemlje koje su između crvene i zelene liste, ponovo dođu na crvenu listu u Engleskoj, pa da se tako poveća i broj reprezentativaca iz Premijer lige kojima nije dozvoljeno da igraju za reprezentaciju u septembru.\nNajveći uticaj na ovu odluku imaće Brazilci, jer neće moći da računaju na osam svojih reprezentativaca iz engleskih klubova. Takođe, na crvenoj listi su i Argentinci, kao i Egipat, koji neće moći da računa na glavnu zvijezdu Mohameda Salaha.\nInteresantno je da se tokom septembra igra kvalifikacioni meč između Brazila i Argentine 5. septembra, ali će zbog odluke Premijer lige ovaj najveći derbi biti desetkovan i sigurno neće biti isti kao kada bi timovi bili kompletni i kada bi u konkurenciji bili i Ederson, Alison, Ričarlison, Fabinjo, Firmino, Gabrijel Žezus, Tijago Silva, Fred, Rafinja, ili golman Argentine Emilijano Martinez.\nRonaldo uveo novi jelovnik u Mančester: “Nisi nutricionista, nego fudbaler”\nStanković u Kluž poveo 23 fudbalera, Degenek u timu\nBajern sa 12 golova “uništio” Bremer


Lazi Laziću iz Štrpca, koga je kosovska policija uhapsila zbog ometanja izbornog procesa 1. decembra, određen je jednomesečni pritvor.\nVečeras se završava ‘Grafest’\nDodelom nagrada večeras će u Domu kulture u Gračanici biti završen drugi festifal dokumentarnog filma “Grafest”.\nAnalitičar Nedžmedin Spahiju smatra da se Zajednicom srpskih opština pokušava stvoriti srpski entitet na Kosovu, što neće dobrineti stabilnosti.\nVečeras je na programu novo izdanje emisije “Ženske tajne” u kojoj sa direktorkom NVO “Žensko pravo” Ružicom Simić govorimo o položaju i pravima žene na Kosovu.\nB. Stojanović: Lokalni izbori “tektonski poremećaj”\nNovoizabrani gradonačelnik Gračanice Branimir Stojanović ocenio je da su lokalni izbori bili "tektonski poremećaj" na političkoj sceni Kosova i da "Srpska" sada ima većinsku podršku u srpskoj zajednici.\nJevtić: Grafest, ozbiljna manifestacija\nNa završenom festivalu dokumentarnog filma Grafestu prikazan je visoki umetnički nivo i kreativnost, a manifestacija prerasta u ozbiljan kulturni događaj, kaže ovogodišnji član žirija, novinar Đorđe Jevtić.\nNagrade za priče o korupciji\nPetoro Albanskih novinara dobitnici su nagrada UNDP-a za najbolje izveštavanje o korupciji ove godine.\nVranjska policija privela osumnjičene za nerede u Pasjanu\nInspektori vranjske policije uhapsili su Zorana J. (53) i Slobodana J. (45) osumnjičene da su prvog decembra u Pasjanu izvšili krivično delo nasilničko ponašanje na biračkom mestu.\nTri zamenika i šest pomoćnika\nVlada Srbije imenovala je ponovo Krstimira Pantića za za zamenika direktora Kancelarije za Kosovo i Metohiju, a pored njega, opet su na funkcije postavljena dva zamenika i šest pomoćnika direktora Aleksandra Vulina.\nBerkovo: Rešen problem vodosnadbevanja\nMinistar za zajednice i povratak Dalibor Jevtić posetio je danas Berkovo, opština Klina i tom prilikom, zajedno sa komandantom Italijanskog kotingenta KFOR-a i zamenikom gradonacelnika opštine Klina, pustio u rad pumpu koja će vodom snabdevati ovo povratničko mesto.\nBorhard: Kosovo posvećeno ljudskim pravima\nPovodom Međunarodnog dana ljudskih prava, šef EULEKS-a Bernd Borhard je saopštio da Kosovo ostaje posvećeno ljudskim pravima, iako nije potpisnik nijedne od važnijih konvencija o ljudskim pravima.\nUgrožena prava na jezik i imovinu\nNa Kosovu se krše osnovna ljudska prava, a veliku odgovornost za ovakav trend imaju građani koji to ne prijavljuju, kaže zamenik ombudsmana na Kosovu Bogoljub Staletović.\nHapšenje zbog primanja i davanja mita u kampanji\nKosovska Policija uhapsila je G.S, radnicu centra za socijalni rad u opštini Ranilug.\nPriština: “ZSO kao sredstvo integracije ili podele”\n“Nejasno je da li će Zajednica srpskih opština biti instrument integracije ili još većih podela“, rekao je Agron Bajrami na debati u Prištini.\nJahjaga pozvala građane na borbu za bolje sutra\nKosovska predsednica Atifete Jahjaga podnela je godišnji izveštaj poslanicima Skupštine Kosova u kome je istakla značaj nedavno održanih lokalnih izbora, posebno na severu Kosova i dijaloga Beograda i Prištine.\nRukovodioci MUP-a Srbije nisu prošli na Kosovu\nVećina rukovodećih kadrova MUP-a Srbije koji su delovali na Kosovu nije prošao proveru kosovske obaveštajne službe, saopšteno je u Prištini posle sednice Parlamentarne komisije za nadzor rada Obaveštajne službe Kosova (OSK).


Vučićeva poseta SAD ne udaljava Srbiju od Rusije - 31.05.2015, Sputnik Srbija\nSavetnik predsednika Srbije i bivši šef diplomatije Ivan Mrkić izjavio je da će premijer Aleksandar Vučić, predstojećom zvaničnom posetom SAD, ojačati odnose... 31.05.2015, Sputnik Srbija\nvesti, srbija, ivan mrkić\n10:05 31.05.2015 (Osveženo: 16:19 05.10.2015)\n© AFP 2021 / ATTILA KISBENEDEKIvan Mrkić\nKomentarišući Vučićevu izjavu o prihvatanju sugestije SAD da Srbija smanji zavisnost od ruskog gasa tako što će se pridružiti gasovodu koji bi do Evrope trebalo da stigne iz Azerbejdžana, Mrkić je novosadskom Dnevniku rekao da je to shvatio pre svega kao težnju naše zemlje da ima diversifikovan dotok sirovina.\nOdnosno, kako je dodao, da snabdevanje Srbije gasom bude takvo da naša zemlja bude uvek bezbedna a ne kao nekakvu promenu spoljne politike.\n„Dakle, ne vidim nikakvu promenu politike Srbije u tome, jer Vučić jednostavno brine o državnim interesima. I ne mislim da ni sam premijerov put u SAD, niti ta poslednja dešavanja sa gasom, udaljuju Srbiju od Rusije“, istakao je Mrkić.\nKad bi toga bilo „mi bismo u Predsedništvu to osetili, mi bismo to znali“, naveo je Mrkić dodajući da bi tim povodom i „neko od ruskih predstavnika, na bar nekom nižem nivou, nešto u tom pravcu rekao, ali ni od koga tako šta nismo čuli“.\n„Mi se u postupcima ne rukovodimo reakcijama bilo koga, već isključivo sopstvenim procenama i to nailazi na razumevanje i odobravanje“, rekao je Mrkić uoči premijerove zvanične posete SAD i naglasio da je siguran u to da će ta poseta biti uspešna.


Regionalna konferencija „Životna sredina i građani Balkana – uloga i održivost civilnog društva” – prilika da se čuju potrebe civilnog društva – Klikni Zeleno\nPredstavnik Delegacije Evropske unije u Srbiji, Antoan Avinjon, naveo je da EU i REC već dugo zajedno rade na suočavanju sa izazovima životne sredine, kao i na jačanju civilnog sektora u ovom procesu. Kako je dodao, „znamo da životna sredina ne poznaje nacionalne granice – zagađenje vazduha, vode, degradacija priobalne zone, upravljanje otpadom, problemi su sa kojima se susreće veliki broj država. Na Balkanu možemo da ostvarimo saradnju po ovom pitanju, da zajedno rešimo brojne probleme životne sredine.“\nFilip Radović, direktor Agencije za zaštitu životne sredine, osvrnuo se na saradnju koju je ova agencija u proteklim godinama ostvarila sa REC – om. „Verujem da su projekti koje smo sproveli izmenili sistem upravljanja životnom sredinom, stavivši ga na jedan viši nivo. U saradnji sa REC – om, uspeli smo da podignemo takse za životnu sredinu, uvedemo informacione sisteme u upotrebu, imali smo brone konferencije i zajedno smo radili na dizanju svesti o značaju zaštite životne sredine.“ Kako je naveo, Agencija jeste partner organizacija civilnog društva i želi da se ovaj partnerski odnos nastavi i ubuduće.\nIzvorna vest: http://csonnect.rec.org/


NEMJERLJIVA SNAGA ŽENA: RAP “Poslovna žena” uručila vrijednu donaciju za migrante u Salakovcu – Crveni križ FBiH\nNEMJERLJIVA SNAGA ŽENA: RAP “Poslovna žena” uručila vrijednu donaciju za migrante u Salakovcu\nAutor CK FBiH dana 26/05/2018\nU organizaciji Regionalne asocijacije poduzetnica ‘Poslovna žena’ prikupljena je i uručena pomoć za migrante u centru Salakovac kod Mostara.\n“U akciji su učestvovali i poduzetnice i poduzetnici, čime smo na određeni period obezbjedili hranu i higijenske potrepštine za Crveni križ grada Mostara, koji zbrinjava migrante u centru u Salakovcu.”, rekla je predsjednica asocijacije, Dženita Zirdum.\nUz članice asocijacije “Poslovna žena” doprinos su dali i privrednici, a brza reakcija poslovnih žena pokazatelj je snage žena u BiH.\n“Asocijacija “Poslovna žena” je jedna od onih koji su se među prvima samoinicijativno javili i pitali za potrebe. Vrijednost donacije je do sada među najvećim. Iskrena zahvalnost za ovaj ogroman čin humanosti, čime još jednom dokazujemo da združeno se može puno.”, istakao je generalni sekretar CKFBiH, Namik Hodžić\n“Pomoć je dostavljena tačno po potrebama i osim hrane dostavljena je nova obuća i dio garderobe za djecu i ostale korisnike kampa”, naglasio je Alen Kajtaz, sekretar CK grada Mostara\nPodsjećamo, Crveni križ grada Bihaća i Crveni križ grada Mostara zbrinjavaju migrante i vode brigu o njima. Na nedavno održanoj vanrednoj sjednici Predsjedništva CKFBiH, jedan od zaključaka bio je da očekuju da nadležne institucije preuzmu svoju ulogu.


PIROVA POBEDA U DUBLU Ječmenica-Jevtić: Zadovoljna sam zalaganjem, ne i rezultatom\nSelektorka ženske teniske reprezentacije Srbije Tatjana Ječmenica-Jevtić rekla je da je ponosna na nastupe igračica protiv Belgije u plej-ofu Svetske grupe dva Fed kupa i pored poraza od 2:3.\nJovana Jakšić i Nina Stojanović\n"Na papiru one jesu bile favoriti, ali na terenu to nije bilo tako lako. Rekla sam da verujem u svoj mladi tim, a svi ste videli i zašto. Nisam zadovoljna rezultatom, ali zadovoljna sam borbom, zalaganjem... Nedelja je bila iscrpljujuća. Bili smo blizu da povedemo sa 2:1 i ostaje žal zbog toga. Mogli smo i da izjednačimo na 2:2, ali ipak ni u tome nismo uspeli", rekla je Ječmenica-Jevtić.\nTeniserke Belgije pobedile su Srbiju s 3:2 i izborile plasman u Svetsku grupu dva Fed kupa, dok se naše igračice sele u Evro-afričku zonu.\nDrugi poen Srbiji donele su Nina Stojanović i Jovana Jakšić pobedom u dublu nad Jazelin Bonaventir i En-Sofi Mestah u tri seta - 4:6, 6:0, 10:5.\n"Mislile su Belgijanke da će biti na pragu pobede već posle prvog dana, ali smo mi napravili iznenadjenje, a mogli smo još jedno... Nijanse su odlučivale. No, predstoji nam borba za povratak, a ja verujem da ćemo u tome uspeti ponovo, kao i pre dve godine", rekla je Ječenica-Jevtić.\nSelektorka smatra da je rano pričati o promenama u sastavu i smeni generacije.\n"Jednog dana će doći do toga, kada će tim morati da se podmladi. Mlađe igračice zaslužuju da igraju i ja verujem u njih. Rano je još pričati o tome", rekla je Ječmenica-Jevtićeva.


On se tereti za ratni zloèin protiv ratnih zarobljenika i za genocid u leto 1991.\nPozivajuæi se na svoja saznanja, Politika je pisala da su kriviènom prijavom obuhvaæeni i Janez Slapar, koji je u to vreme bio naèelnik, repbulièkog štaba Teritorijalne odbrane Slovenje, zatim Franc Anderliè, tada komandant TO Južnoprimorske pokrajine Slovenije, kao i još trojica neposrednih izvršilaca zloèina.\nNjima se, prema pisanju Politike, na teret stavlja da su kršili pravila meðunarodnog prava iz Ženevske konvencije za vreme oružanog sukoba, koji je trajao od 27. juna do 7. jula 1991. na teritriji Slovenije, izmeðu Jugoslovenske narodne armije i Saveznog sekretarijata za unutrašnje poslove SFRJ na jednoj strani, oružanih sastava TO Slovenije i drugih paravojnih formacija rukovodstva Slovenije (tzv Narodne zaštite) na drugoj strani.\nKriviènu prijavu je podneo advokat Dušan Bratiæ, koji istažuje zloèine nad pripadnicima JNA i civilima tokom ratnih sukoba na prostoru bivše SFRJ devedesetih godina prošlog veka. U prijavi se navodi da je grupa pripadnia TO Slovenije, 29. juna 1991, u mestu Skofje, u neposrednoj blizini istoimenog graniènog prelaza izmeðu tadašnje SFRJ i Italije, u vreme primene Sporazuma o prekidu vatre izmeðu strana u oružanom sukobu, otvorila vatru iz automatskih pušaka na kolonu sastavljenu od pet terenskih vozila JNA.\nBratiæ istièe da je Kuèan tada bio predsednik Slovenije i imao efektivnu komandnu vlast nad svim oružanim formacijama, pa ulazi u red glavnih ratnih zloèinaca u razbijanju Jugoslavije.\n"Kuèan ne samo da nije preduzeo ništa da se kazne izvršioci, veæ je podsticao na izršenje ratnih zloèina, pa su do 8. jula 1991. izvršeni brojni ratni zloèini prema civilnom stanovništvu, meðu kojima su i žene i deca pripadnika JNA, ranjenici, sanitetsko osoblje, zarobljenici, vojnici koji su položili oružje", kaže, izmeðu ostalog, Bratiæ.\nKuèan: O mojoj ulozi æe svedoèiti istorija\nKuèan je na tužbu rekao da ne zaslužuje nikakav komentar, te da æe o njegovoj ulozi suditi istorija.\nKuèan je povodom pisanja Politike o Bratiæevoj kriviènoj prijavi za Radio Sarajevo rekao da te optužbe ne vode raèuna ni o èinjenicama ni o istorijskom kontekstu.\n"Takoðer, ne uvažavaju èinjenicu da je sutra 28. juni, Vidovdan, i 30 godišnjica poznatog govora Slobodana Miloševiæa na Gazimestanu u kojem je obznanjena politika koja je do kraja razbila Jugoslaviju i onemoguæila normalan život svih gradjanima Jugoslavije. Što se tièe moje uloge, o njoj æe posvedoèiti istorija“, rekao je Kuèan.


Oprez, magla na području Foče - Glas Srpske\nOprez, magla na području Foče\nSrna 17.05.2022 08:15\nBANjALUKA - Na većini putevima u Republici Srpskoj i Federaciji BiH /FBiH/ saobraćaj se odvija nesmetano, osim na dionicama gdje se izvode radovi, a mjestimično je smanjena vidljivost zbog magle na području Foče, saopštio je Auto-moto savez Republike Srpske.\nIz Saveza upozoravaju i na učestale odrone na dionicama u usjecima i pored kamenih kosina, a vozačima se savjetuje maksimalno oprezna vožnja prilagođena stanju i uslovima na putu. Na magistralnim putevima Bijeljina-Brčko i Bijeljina-Banj Brdo danas će se saobraćaj odvijati usporeno zbog košenja putnog pojasa.\nRadovi se izvode na putevima Lamovita-Ivanjska, Stari Ugljevik-Glavičice, Derventa-Žirovina, Crkvina-Modriča jedan i Šešlije-Johovac, Bijeljina dva-Ugljevička Obrijež, Čelinac-Kotor Varoš, Čelinac-Ukrina, Rudanka-Doboj jedan, Rudanka-Doboj, Srbac-Gornja Vijaka jedan-Gornja Vijaka dva-Razboj, Razboj-Tedin Han i Tedin Han-Teslić Zbog oštećenja mosta zabranjen je saobraćaj za teretna vozila maksimalnog osovinskog opterećenja preko 10 tona po osovini, na mostu Kralja Aleksandra, preko rijeke Lim, na granici Brodar-Rudo, a za ostala vozila je ograničen na 20 kilometara na sat.\nNa dionicama Polje-Podnovlje u mjestu Gornji Božinci, grad Derventa, kao i Šipovo-Novo Selo i Jezero-Šipovo biće polučasovnih obustava saobraćaja zbog deminiranja. Zbog aktiviranog klizišta, saobraćaj se odvija otežano, jednom saobraćajnom trakom na dionici puta Foča-Goražde u mjestu Filipovići, na regionalnom putu Bistrica-Podgrab, na magistralnom putu Brod na Drini-Šćepan Polje, Ukrina-Gornja Vijaka, dok je za teretna vozila saobraćaj obustavljen.\nDanas od 12.00 do 14.00 časova kretaće se konvoj od pet vozila koji će prevoziti vangabaritni transport na relaciji Granični prelaz Šamac-Karuše, a prevoz je aktuelan i na putevima Brčko-Lepenica, Ledenice-Crkvine-Šamac, pa vozači treba da voze opreznije i poštuju uputstva ovlaštenih lica iz pratnje.\nNa snazi je zabrana za teretna vozila čija ukupna masa prelazi 12,5 tona na dionici regionalnog puta Polje-Podnovlje zbog oštećenja kolovoza, zabranjen je saobraćaj za teretna vozila ukupne mase preko 30 tona na nadvožnjaku u mjestu Trn, dok je na dionici magistralnog puta Brod na Drini-Šćepan Polje zabranjen saobraćaj za sva vozila čija ukupna masa prelazi 16 tona\n. U toku su radovi u tunelu "1. mart" na dionici auto-puta Zenica jug-Lašva, pa je saobraćaj u smjeru Zenica-Lašva obustavljen, a vozila saobraćaju dvosmjerno suprotnom stranom auto-puta. Na magistralnom putu Jajce-Donji Vakuf, zbog radova u tunelu "Skela", tokom dana saobraća se naizmjenično, jednom trakom, a noću se saobraćaj obustavlja i preusmjerava na obilaznicu oko tunela. Sporije, zbog radova, saobraća se i na putnim pravcima: Konjic-Jablanica /tunel Crnaja/, Donji Vakuf-Travnik /Komar/, Žepče-Zenica /Golubinja/, Ripač-Dubovsko, Bosanski Šamac-Orašje /dionica Grebnice-Bazik/ i Stolac-Hutovo u mjestu Cerovica. Na graničnim prelazima nema dužih zadržavanja.


Uređaj koji obaveštava hitne službe o mestu saobraćajne nezgode - Biznis.rs\nMladi genijalci iz Svrljiga\nUređaj koji obaveštava hitne službe o mestu saobraćajne nezgode\nAutomobiliFirme u fokusuInovacijeLifestylePreduzetnikU fokusu\n27.4.2021 12:47 Autor: Julijana Vincan 4\nFoto Privatna arhiva kompanije LifeAid\nSaobraćajna nezgoda jednog od članova tima, inspirisala je učeničku kompaniju iz Svrljiga da osmisli uređaj koji prilikom saobraćajnog udesa automatski obaveštava hitne službe o...\nSaobraćajna nezgoda jednog od članova tima, inspirisala je učeničku kompaniju iz Svrljiga da osmisli uređaj koji prilikom saobraćajnog udesa automatski obaveštava hitne službe o lokaciji. Osvojivši drugo mesto na regionalnom takmičenju, njihova firma plasirala se na nacionalno finale takmičenja za najbolju učeničku kompaniju u Srbiji u sklopu najvećeg svetskog programa preduzetničkog obrazovanja za učenike srednjih škola „Dostignuća mladih“.\n„U današnje vreme nemoguće je izbeći saobraćaj, a kako se ljudi konstantno kreću, podložni su riziku da dožive saobraćajnu nezgodu, koju je nemoguće odstraniti u potpunosti, ali je zato moguće obezbediti neku vrstu sigurnosti tokom vožnje. Nikada ne možemo da znamo kom učesniku u saobraćaju će se, kako i zašto dogoditi nešto. Takođe, jedan član naše kompanije lično je doživeo saobraćajnu nezgodu tokom prošle godine, gde je bilo i nekih teže povređenih članova. To nas je dodatno podstaklo da napravimo ovakav proizvod, jer iz prve ruke znamo koliko je zapravo važno reagovati pravovremeno, kako bi se pomoć žrtvama saobraćajne nezgode pružila na vreme“, objašnjavaju za Biznis.rs članovi kompanije LifeAid iz Svrljiga: Teodora Savić, Marko Petrović, Luka Stojanović, Đorđe Đurić i Petra Jokić.\nGodišnje u svetu strada više od 1,35 miliona ljudi u saobraćaju, a mnogo veći broj ih ostane sa trajnim posledicama. Ovi učenici odlučili su, kako sami kažu, da promene svet i unesu sigurnost u svet saobraćaja i samim tim pruže sigurnost i učesnicima u saobraćaju.\n„Naš senzor bi mogao da pruži neku vrstu sigurnosti ljudima koji učestvuju u saobraćaju. U trenutku kada bi se dogodila saobraćajna nezgoda, senzor bi se automatski aktivirao i poslao podatke o mestu nezgode centrali koja bi te podatke odmah prosledila hitnim službama i na taj način ubrzala proces reagovanja u saobraćajnim nezgodama. Ljudi ponekad nisu svesni koliko je u saobraćaju zapravo svaka sekunda bitna i da jedna sekunda može značiti jedan život. Kada se dogodi saobraćajna nezgoda, prvih 30 minuta su ključni za svaki život. Nekada zbog šoka ili povreda ljudi nisu u stanju da reaguju i pozovu pomoć za to vreme i samim tim se nezgoda može završiti katastrofalno ili na ljude ostaviti trajne posledice“, upozoravaju naši sagovornici.\nZato je, kako kažu, LifeAid potreban svakom automobilu, a njihovu ciljnu grupu predstavljaju ljudi koji poseduju vozilo sa funkcionalnim erbegom (airbag).\n„LifeAid pruža sigurnost tokom vožnje svakom ko se u tom trenutku nalazi u vozilu. Uslov za funkcionisanje erbega, a samim tim i našeg proizvoda, jeste vezan pojas vozača, čime takođe podstičemo ljude na bezbednost u saobraćaju. Prilikom saobraćajne nezgode, pojas vozača otvara erbeg. Senzor erbega direktno je vezan za LifeAid uređaj, koji pomoću povratnih signala iz senzora erbega detektuje dešavanja, odnosno nezgodu, i putem emitera obaveštava centalu o nezgodi, odnosno lokaciji nezgode“, napominju učenici svrljiške srednje škole „Dušan Trivunac Dragoš“.\nDodaju da je LifeAid trenutno samo patent u sklopu takmičenja i organizacije „Dostignuća mladih“, koji planiraju u budućnosti da unaprede i realizuju. Ističu da ih je pandemija korona virusa usporila, ali da nameravaju da izrađuju celokupni proizvod u što kraćem vremenskom periodu.\n„U budućnosti pre svega planiramo da se pozicioniramo kao vodeći na domaćem tržistu, a ubrzo i da proširimo poslovanje na teritorije zemalja Zapadnog Balkana. U narednim godinama bismo naš proizvod prodavali pre svega vlasnicima polovnih automobila u Evropskoj Uniji, a svakako bismo ponudili naš proizvod i automehaničarskim radnjama i velikim auto-servisima“, navode članovi učeničkog preduzeća LifeAid.\nCilj njihove kompanije je, kako napominju, pre svega brzo spasavanje putnika u automobilu, kao i brza intervencija radi pružanja pomoći povređenima u saobraćajnim nezgodama.\n„Veliki cilj naše kompanije je i saradnja sa svetskim proizvođačima automobila, kojima bi ponudili saradnju da LifeAid bude sastavni deo svih automobila koji će se proizvoditi u budućnosti, kao mera bezbednosti putnika prilikom saobraćajnih nezgoda“, rešeni su svrljiški školarci.\nAUTOMOBILI AUTOMOBILSKA INDUSTRIJA BEZBEDNOST PREDUZETNIK PUTNIČKI SAOBRAĆAJ SAOBRAĆAJ\nEKSTREMNE MERE OBEZBEĐENJA PRED INAUGURACIJU PREDSEDNIKA SAD Sve službe u…\nKako su Ukrajina, Kina i Rusija profitirale od nezgode u Sueckom kanalu\nNA SNAZI ČETIRI MERE ZA SUZBIJANJE KORONE U BEOGRADU Trajaće dve sedmice, a…\nStočarska proizvodnja beleži pad, predložene hitne mere\n27.4.2021 #1 Author\n27.4.2021 #2 Author\n29.4.2021 #3 Author\nOvo je ono kad im želiš da se što manje koristi aplikacija i da bude manje nezgoda.Dobar potez svakako i sve pohvale mladom kreativnom predizeztništvu.\n29.4.2021 #4 Author


Gde su tu muškarci? - Tanja Ignjatović - Peščanik\nTreći Nacrt zakona o rodnoj ravnopravnosti razvio je poseban zaplet u vezi sa pitanjem rodno zasnovanog nasilja i nasilja prema ženama, u definisanju pojmova, određenju zabrane nasilja, obaveze prijavljivanja, usluga podrške za žrtve, pitanjima prevencije i finansiranja. Nije jasna namera Ministarstva za rad, zapošljavnje, boračka i socijalna pitanja (koje je preuzelo nadležnost za izradu novog zakona od Koordinacionog tela za rodnu ravnopravnost), jer je već kod definisanja pojmova napravljena zbrka, koja je preneta i na sve članove šestog poglavlja koje se odnosi na nasilje.\nBilo bi očekivano da su pojmovi preuzimani, odnosno usaglašavani sa potvrđenim međunarodnim ugovorima, pre svega sa Konvencijom Saveta Evrope o sprečavanju i borbi protiv nasilja nad ženama i nasilja u porodici, a da ostale odredbe obuhvate ona pitanja koja nisu regulisana drugim zakonima, a ako ih regulišu drugi zakoni, da su rešenja međusobno usaglašena. Međutim, evidentno je da je ministarstvo prihvatilo neinformisane i pristrasne komentare „poznavalaca“ ove oblasti, vatrenih boraca protiv „rodne ideologije“ i feminističke zavere, branitelja pravoslavnih hrišćanskih vrednosti i tradicije i običaja našeg naroda, potvrđujući da je na istoj vrednosnoj liniji sa njima. Iz Nacrta zakona isključen je pojam „nasilje prema ženama“ (koji postoji u Konvenciji Saveta Evrope) i zamenjen pojmom „nasilje na osnovu pola“, dok je istovremeno zadržan pojam „rodno zasnovano nasilje“.\nUčestvujući u javnoj raspravi, Autonomni ženski centar je ukazao da je ponuđena definicija pojma „nasilje na osnovu pola“ ne samo nesaglasna sa prihvaćenim međunarodnim ugovorima već i potpuno nekonzistentna, da ne koristi opštepoznate i nedvosmislene izraze, što ozbiljno odstupa od standarda definisanja pojmova i zakonskog normiranja, ugrožavajući elementarno razumevanje navedenog pojma. U njoj se istovremeno navodi: da je to „kršenje ljudskih prava i oblik diskriminacije prema ženama“, te nije jasno zašto se uvodi pojam pol umesto žena; da označava „sva dela rodno zasnovanog nasilja“, te nije jasno zašto se predlažu dva pojma istog sadržaja; da to može da dovede do „povrede ili patnje za osobe oba pola“, te ostaje pitanje kako su povređeni i zašto pate muškarci zbog nasilja prema ženama; a rečenica da „najzastupljeniji oblik nasilja na osnovu pola jeste nasilje prema ženama“, ne samo da dodaje na već postojeću konfuziju, već ne predstavlja normativnu kategoriju, te joj nije mesto u zakonu.\nMeđutim, ministarstvo je rešilo da ne poštuje potvrđene međunarodne ugovore i sopstvene zakone, da i pored svih argumenata zadrži pojam „nasilje na osnovu pola“, minimalno korigujući njegovo značenje. To je bilo saglasno predlozima kritičara „rodne ideologije“ i feminističke zavere, kojima nisu smetale nejasne definicije pojmova, već to što se u njima pominju žene. Tvrdili su da to unosi „dodatnu konfuziju u odnosima između polova“, reagujući i pitanjem: „A gde su tu muškarci?“\nObrazlagali su da je nedopustivo da država usvaja zakon „o bilo kakvoj ravnopravnosti, ako se ta ravnopravnost odnosi samo na žene, a ne i na muškarce“. Navode da je „do sada bar glumljena rodna neutralnost“, ali da su predlagači pominjanjem žena otkrili „šta stvarno misle“. Zaključuju da je „jedino ispravan pojam nasilje na osnovu polne pripadnosti ili nasilje na osnovu pola“, i traže dosledno izbacivanje pojma nasilje nad ženama, jer se na taj način dobija „neutralno i u svim slučajevima primenjivo rešenje“. Dakle, bez pominjana spornog termina „rod“, neutralno i simetrično, baš kako je i u realnosti!\nKonfuzija koju je uneo predlagač nastavljena je i u poglavlju posvećenom odredbama o nasilju. Suprotno određenju pojmova (gde se navode samo „rodno zasnovano nasilje“ i „nasilje na osnovu pola“), ovo poglavlje nosi naziv „sprečavanje i suzbijanje rodno zasnovanog nasilja, nasilja u porodici i nasilja prema ženama“. Dakle, dva od tri pojma iz naslova poglavlja ne pominju se u određenju pojmova. Pitanje je i da li ovaj Zakon stvarno treba da se bavi sprečavanjem nasilja (jer je to regulisano u bar tri druga zakona). Član koji u naslovu najavljuje zabranu, ni u jednom od tri stava ne sadrži zabranu nasilja. Naprotiv, on ponavlja definicije (što je nepotrebno), navodi da se „ovim zakonom uređuju sprečavanje i suzbijanje nasilja“ (što nije tačno), a ne rešava ni problem relacija između učinilaca i žrtava u porodici i izvan nje. I sledeći član nepotrebno navodi oblike nasilja, što je već sadržano određenjem pojmova.\nU članu koji se odnosio na podršku žrtvama nasilja izraženo je nastojanje predlagača da se predvide opšte i specijalizovane usluge (što je saglasno Konvenciji Saveta Evrope). Ipak, iznenađuje da ministarstvo koje u gotovo isto vreme stavlja u javnu raspravu i Zakon o izmenama i dopunama Zakona o socijalnoj zaštiti (koji reguliše pitanje usluga), ne prepoznaje kategorije opštih i specijalizovanih usluga u potonjem. Tako iz istog ministarstva izlaze dva međusobno neusaglašena zakonska predloga, pa ne čude i sve druge neusaglašenosti. To se odnosi i na upotrebu pojma žrtva nasilja, koji se, iz razloga znanih samo predlagaču, zamenjuje pojmom „lice koje trpi nasilje“. Ova će terminološka konfuzija svakako stvarati teškoće u primeni Zakona.\nZanimljivo je da uticajnim kritičarim „rodne ideologije“ i feminističke zavere i ovde ne smeta što pojam nije definisan, već to što „nije navedeno kako i pod kojim uslovima se određuje da li je neko žrtva nasilja“ (što nije relevantno), ističući „da se ovde podrazumeva da je neko lice žrtva nasilja samo ako to prijavi“ (što nije tačno). I više od toga, tvrde da „žrtve nasilja uživaju sva moguća prava i zaštitu“, te je teško ne pitati se – gde žive ovi ljudi? Smatraju da obaveza prijavljivanja nasilja predstavlja „još jedan nejasan stav koji podstiče ljude da prijavljuju jedni druge, što se može vrlo lako zloupotrebiti“. Čak i u članu koji se odnosi na prevenciju vide mogućnost zloupotrebe, te predlažu dopunu kojom bi se ona zabranila (šta god da to znači). Neki u prevenciji vide i nameru predlagača da se stvore „nova radna mesta za socijalne radnike, psihologe i edukaciju u oblasti rodne ideologije, sve pod okriljem države“, što predstavlja „nepotrebno opterećivanje budžeta“, tako da će se sredstva, umesto izdvajanja za „mnogo hitnije namene, izdvajati za rodnu ravnopravnost“.\nSve ovo jasno ukazuje na pozadinu obrazloženja i motivaciju kritičara „rodne ideologije“ i feminističke zavere (sasvim sličnu argumentima nasilnika), ali iznenađuje (ili možda ne) uticaj koji ostvaruju na nadležno ministarstvo i na državnu politiku. Srećom, zaštita žena od nasilja neće zavisiti od određenja u Zakonu o rodnoj ravnopravnosti jer je regulisana drugim zakonima. Ipak, navedena retorika, a još više sklonost nadležnog ministarstva da je prihvati, treba da bude prvi signal jednog šireg i opsežnijeg nastojanja umanjivanja i revidiranja teško dostignutih prava žena, posebno u vezi sa zaštitom od muškog nasilja.\nTanja Ignjatović: Pitanje svih pitanja – rod ili pol


RTCG - Radio Televizija Crne Gore - Nacionalni javni servis :: Politika :: Mandić: Opozicija da pronađe tačke spajanja\n"DF SPREMAN ZA PROTESTE" 07. 02. 2019. 13:23 >> 12:51 19\n"DF SPREMAN ZA PROTESTE"\nDemokratski front (DF) spreman je za proteste i druge antirežimske akcije i izuzetno je važno da opozicija pronađe tačke spajanja i na djelu pokaže jedinstvo u borbi protiv vlasti, smatra jedan od lidera DF-a Andrija Mandić.\nOn je rekao da DF-u nije problem da učestvuje u protestima koje pokreću drugi, već da im se raduje i snažno će ih podržati.\n"Ne bježimo ni od podrške tuđim skupštinskim incijativama, samo nam je važno da budu usmjerene u pravcu smjene ovoga režima. Ko god radi iskreno na rušenju vlasti, mi ga prihvatamo za saveznika", rekao je Mandić agenciji Mina.\nOn je kazao da su, kako DF uvijek ima i vlastiti plan političkog djelovanja, predložili konkretne inicijative, za koje procjenjuju da su u funkciji ostvarenja zajedničkog cilja.\nMandić je podsjetio da je jedna od njih je i pokretanje postupka za razrješenje predsjednika Crne Gore.\n"DF je spreman za proteste i za sve druge antirežimske akcije. Od izuzetne važnosti je da opozicija pronađe tačke spajanja i na djelu pokaže jedinstvo u borbi protiv režima“, rekao je Mandić.\nOn smatra da građani Crne Gore, koji žele dobro zemlji, traže i očekuju od opozicije da bude zajedno, da zajednički radi i da vlast što je moguće prije smijeni.


Republika / Lazić hrabri saigrače: Igraćemo kao da se ništa nije dogodilo!\nLazić hrabri saigrače: Igraćemo kao da se ništa nije dogodilo!\nsreda, 23. 10. 2019.| 21:10\nKapiten KK Crvena zvezda Branko Lazić rekao je da igrače ne smeju da opterete kadrovske promene kroz koje klub prolazi, već da moraju da se fokusiraju na nastavak sezone i predstojeći duel protiv Barselone.\nLazić je novinarima u "Pioniru" rekao da je pristup meču protiv Barselone kao da se ništa nije dogodilo.\n- Spremamo se isto kao i sada, kao da se ništa nije dogodilo. Kada je reč o Barselone, bespotrebno je pričati o imenima. Gledajući budžet, to je ekipa koja je glavni kandidat za osvajanje Evrolige. Sa druge strane, mi bi trebalo da iskoristimo mogućnost što ćemo utakmicu odigrati u "Pioniru", pa da uz pomoć navijača napravimo iznenađenje. Svakako da nam prija igranje u "Pioniru", mnogo je akustičniji od Arene i ta sva energija se sliva na teren - rekao je Lazić.\n- Bili smo iznenađeni, ali posao i sezona su takvi da nemamo vremena da sada razmišljamo o ovim stvarima, pobedama i porazima, već moramo da idemo dalje - zaključio je Lazić na otvaranju klupske prodavnice u dvorani "Aleksandar Nikolić".\nSrbija Sport Beograd KK Crvena zvezda Košarka


OBILJEŽENA 24. GODIŠNJICA AKCIJE PRETIS – Općina Vogošća\nUdruženje boraca „Patriotska liga“ Vogošća i Udruženje veterana Odreda policije „Bosna“ obilježili su 24. godišnjicu čuvene akcije Pretis. Akcija “Pretis” koja se smatra presudnom za odbranu Sarajeva i države BiH izvedena je u noći 17. na 18. april 1992. godine. Kako su naveli bivši pripadnici odreda Bosna, akcija je izvedena bez ispaljenog metka, bez ranjenih i poginulih i s takvom preciznošću, profesionalnošću i efikasnošću, kako to mogu izvesti samo izuzetno uvježbani pripadnici specijalne jedinice.\nPo završetku akcije, a u nastojanju da se izvuče što više naoružanja, u aktivnostima koje su slijedile odmah po okončanju akcije specijalaca, poginuli su bosanske patriote – brigadni general Safet Hadžić i pet njegovih saboraca, tadašnji pripadnici već mobiliziranih jedinica TO-a.\nPrema riječima načelnika Smajića, tradicionalnim obilježavanjem ove akcije, koja je imala za cilj izuzimanje materijalno-tehničkih sredstava iz vojne fabrike „Pretis“, čuva se uspomena na izvanrednu akciju koja je imala izuzetan značaj, obzirom na činjenicu da patriotske snage u Sarajevu nisu raspolagale dovoljnim brojem protuoklopnih sredstava, a koja su im tada bila neophodna. Efekti ove akcije imali su izuzetan utjecaj na ishod bitaka na Stupu, Azićima, Mojmilu, a spriječeno je i presjecanje grada Sarajeva, kao i odbrana zgrade Predsjedništva RBiH.\nObilježavanju 24. godišnjice bitke za „Pretis“ prisustvovali su i učenici vogošćanskih osnovnih škola, kojima je održan historijski čas o ovom događaju.


Malezija: Umetnik uhapšen zbog Spotifaj plejliste\nTanjug 24. aprila 2021. 14:19\nKUALA LUMPUR – Malezijski umetnik Fahmi Reza priveden je danas zbog toga što je napravio muzičku plejlistu koja navodno vređa kraljicu Tunku Aziza Amina Maimuna Iskandariju, što grupe za zaštitu prava osuđuju kao ugrožavanje slobode govora.\nPolicija je saopštila da je umetnik postavio Spotifaj plejlistu sa pesmama koja sadrži reč ‘ljubomora’, sa fotografijom kraljice. To je aluzija na komentar na kraljičinom Instragram nalogu koji je postavio pitanje jesu li svi kuvari u palati vakcinisani, navodi Rojters.\nPrema lokalnim medijima, kraljičin Instagram nalog odgovorio je pitanjem da li je pratilac ljubomoran, što je izazvalo haos na društvenim mrežama.\nFahmi, protiv koga se vodi istraga u skladu sa malezijskim zakonima o pobuni i komunikacijama, takođe je objavio link do liste pesama na svom nalogu na Fejsbuku, rekao je direktor policijske krivične istrage Huzir Mohamed.\nUmetnik je pušten uz policijsku kauciju u subotu uveče, rekao je njegov advokat Lohendra Nadaraja za Rojters, dodajući da nije jasno da li će i kada biti optužen.\nFahmi je jednom bio osuđen na zatvor u Maleziji zbog prikazivanja bivšeg premijera Nadžiba Razaka kao klovna, mada mu je kazna kasnije umanjena.\nNjegovo hapšenje dolazi usred sve veće zabrinutosti grupa za zaštitu prava zbog represija pod premijerom Muhijdinom Jasinom.\nTužioci traže kauciju od 11 miliona dolara za Medvedčuka\nDžonson: Hitno smanjiti nasilje u Izraelu\nKatnić je Mandića i Kneževića nazvao izdajnicima\nKina će reciklirati 60 odsto otpada do 2025. godine\nUhapšen Imam uhapšen zbog podstrekivanje na terorizam\nU Španiji vakcinisano 33 miliona ljudi


Lažni biznismen izvarao Dodika - Lopovi napred ostali stoj (Video) | Infomedia Balkan\nBiznis i ekonomija | 25.Jun.2019 - 12:46 h\nLažni biznismen izvarao Dodika - Lopovi napred ostali stoj (Video)\nPredsjedavajući Predsjedništva BiH Milorad Dodik i predsjednica Republike Srpske Željka Cvijanović primili su lažnog biznismena Mai Vu Minha u svoje kabinete i s njim razgovarali o navodnim investicijama u BiH. Lažni biznismen posjetio je i Tehnički remont Bratunac, a njegovu firmu državna televizija predstavila je "jednom od vodećih korporacija u svijetu".\n"Predstavnici privredne delegacije Vijetnama posjetili su Tehnički remont Bratunac, gdje je dogovorena poslovna saradnja u oblasti namjenske industrije. Sapa Thale Group je jedna od vodećih investiciono-razvojnih korporacija u svijetu koja ulaže u oblast finansija i u razvoj visokih tehnologija, infrastrukture i energetike", objavio je BHRT 13. juna 2019. godine.\nS predstavnicima firme Sapa Thale Group sastali su se i predsjedavajući Predsjedništva Bosne i Hercegovine Milorad Dodik, ali i predsjednica Srpske Željka Cvijanović. O ovim uspješnim susretima građani su informisani putem zvanične web stranice Predsjedništva BiH i zvanične web stranice predsjednika RS.\nDodik je nakon sastanka saopštio da je s predsjednikom korporacije Sapa Thale Group Mai Vu Minhom iz Vijetnama razgovarao "o mogućnostima ekonomske saradnje BiH i Vijetnama" te da mu je Mai Vu Minh rekao da je uočio brojne potencijale i prostor za uspješnu ekonomsku saradnju dviju zemalјa, kao i da je on zainteresovan za investicije u oblasti polјoprivrede, turizma i finansijskog sektora.\nObećavajuće poruke nakon sastanka medijima je Željka Cvijanović navela da je s Minhom razgovarala "o mogućnostima uspostavljanja saradnje u oblasti turizma, bankarstva, poljoprivrede, kao i sporta i kulture". Naravno, Cvijanović je Minha upoznala i o tome da je "Republika Srpska ekonomski i politički stabilna" dok je on ukazao na "bogate resurse Republike Srpske".\nObjave državne televizije vezane za ovu firmu i reakcije Milorada Dodika i Željke Cvijanović nakon sastanka s predstavnikom ove firme zaintrigirale su jednog od blogera na platformi Medium.com, a koji se koristi nickom "Operacija Triciklo". On je svoje vrijeme iskoristio kako bi istražio ko je zapravo Mai Vu Minh i da li je on stvarno "vijetanamski milijarder".\nS pravom se postavlja pitanje kako se Bosna i Hercegovina uopšte dovela u situaciju da se prevaranti vode po bh. firmama, da dogovaraju biznise s domaćim funkcionerima, ali i šta rade domaće bezbjednosne institucije.


Borenović: Nismo htjeli da budemo Dodikovi “podanici i sluge” – Haber.ba\nBorenović: Nismo htjeli da budemo Dodikovi “podanici i sluge”\nPredsjednik PDP-a Branislav Borenović odbacio je danas tvrdnje lidera SNSD-a Milorada Dodika da su predstavnici Saveza za promjene “odmetnici” od politike bh. entiteta RS u djetonskoj BiH, ističući da nisu htjeli da budu Dodikovi “podanici i sluge”.\n“Da li su odmetnici zato što nisu prenijeli nijednu nadležnost s (bh. entiteta) RS na nivo BiH ili što su korektno radili svoj posao i nisu htjeli da budu dio jedne kriminalne i korumpirane hobotnice koja je kontrolisala javni aparat na štetu građana (bh. entiteta) RS”, upitao je Borenović navodeći da se “Dodik bavio švercom dok su neki učestvovali u ratu od 1992. do 1995”.\nKazao da je Savez za promjene na nivou BiH učinio ono što Dodik nije nikada – postigao dogovor s koalicionim partnerima na nivou BiH da učestvuju u vlasti samo ako nema ustavnih promjena, kojih i nije bilo, javlja “Fena”…\nU PDP-u očekuju, dodao je, rezultate u borbi protiv kriminala i korupcije te i dalje traže odgovore na pitanja zašto su propale Bobar banka i Banka Srpske, te gdje je nestalo tri milijarde KM u posljednjih osam godina.\nNakon sjednice Predsjedništva PDP-a u Bijeljini, Borenović je na pres-konferenciji dodao da je PDP zadovoljan sa 63.000 osvojenih glasova na lokalnim izborima, ali da će uslijediti raspuštanja i promjene u određenim općinskim odborima gdje su imali loš izborni rezultat.\nTeme:Branislav Borenović, Izbori 2016, izdvojeno, Milorad Dodik, PDP, SNSD


Izvor\tTanjug\tNovembar 13, 2016\nTORONTO - Šef srpske diplomatije Ivica Dačić ponovio je danas u Torontu da Srbija želi da ide ka Evropskoj uniji, ali upozorio da na tom putu ima dosta problema, naročito uslovljavanja EU.\n"Znate da želimo da idemo ka EU, ali znate i da tu ima dosta problema, naročito uslovljavanja EU koja su za nas dosta nepredvidiva, često se menjaju i veoma često se tiču naše najbolnije tačke, a to je Kosovo, odnosno našeg teritorijalnog integriteta i suvereniteta", rekao je Dačić na prijemu u Konzulatu Srbije u Torontu.\n"To znači da ne smemo na račun puta u EU da kvarimo naše odnose sa nekim našim tradicionalnim prijateljima, kao što su Rusija i Kina, jer nas oni podržavaju u UN u vezi sa Kosovom", dodao je Dačić.\nOn je rekao i da je za Srbiju bitno da sa Kanadom uspostavi što bolje odnose, da sklopi neke sporazume, među kojima i o vazdušnom saobraćaju, ali da "malo razgovara i o dosta restriktivnoj politici koju Kanada ima prema srpskim građanima koji žele da putuju u Kanadu".\n"Tokom ove posete, govorićemo o relaksaciji viznog režima, ali i o ekonomskoj saradnji, jer ima dosta kanadskih kompanija koje su zainteresovane za poslovanje u Srbiji, posebno iz oblasti rudarstva i energetike", kazao je Dačić.\nŠef srpske diplomatije je naveo i da su odnosi Srbije i Kanade veoma bitni, ne samo jer je Kanada velika zemlja, nego i što "veliki broj naših ljudi ovde živi".\nPrwma zvaničnim podacima u Kanadi je 70.000 Srba, a Dačić je siguran da ih ima više "barem duplo".\n"Mi ćemo se truditi da ostvarimo bolju vezu između naše države i vas koji živite ovde, naša dijaspora ovde na dosta visokom nivou, obrazovana. Cilj nam je da gde god da živite budete lojalni građani te države, ali da nikad ne zaboravite odakle dolazite i gde pripadate i kom narodu i tu je uloga naše države da svima pomogne", rekao je Dačić.\n"Ta planina se nalazi u Alberti i mi ćemo za dve godini obeležiti 100 godina. To će biti još jedna prilika za učvršćivanje naših odnosa", dodao je šef srpske diplomatije.\nDačić u poseti Kanadi boravi do 15. novembra i sastaće se sa najvišim zvaničnicima - predsednicima oba doma Parlamenta, predsednikom Senata Džordžom Fjurijem i predsednikom Donjeg doma Džefom Reganom.\nŠef srpske diplomatije sastaće se sa svojim kolegom, ministrom inostranih poslova Kanade, Stefanom Dionom, kao i sa ministrom za imigraciona, pitanja izbeglica i državljanstvo Džonom MekKalumom,\n« EK pohvalila reforme u oblasti saobraćaja Mihajlovićeva: Zakon mora da štiti sve žene žrtve nasilja »


Nikolić obećao Novom Pazaru stari sjaj\nNaslovnica Sjeverni Sandžak Novi Pazar Nikolić obećao Novom Pazaru stari sjaj\nNovi Pazar – Kandidat Srpske napredne stranke za predsjednika Srbije Tomislav Nikolić ocijenio je juče u Novom Pazaru da je Vlada Srbije sve građane, bez obzira na njihove različitosti, ujedinila u siromaštvu.\nNikolić je okupljenim građanima u Pješačkoj zoni Novog Pazara rekao da želi da ovom gradu vrati stari sjaj, proizvodnju, zapošljavanje i dobre međuljudske odnose.\n“Treba da živimo kao normalni ljudi i dobre komšije, jedan pored drugog i jedan za drugog. Da se ne delimo po polu ili pripadnosti naciji i veri, jer svaki čovek koji veruje u Boga je dobar čovek, a da li ga traži u katerdrali, džamiji ili crkvi, sasvim je svejedno”, rekao je lider naprednjaka.\nOn je zamolio Novopazarce da “žive kao braća” i dodao da je na političarima na vlasti da građanima “omoguće da svoje porodice podižu ljudski i čestito”.\nOn je istakao da mu je drago što je sa Bošnjačkom narodnom strankom uspio da uspostavi vezu i napravi zajedničku listu.\n“Time smo zaista dokazali da nam je svaki deo Srbije pođednako drag, i u njemu svako dete, svaki čovek i svaka žena. Želim vam da živite u miru i u slozi. Ako do sada političari nisu uspevali da obezbede slogu u Sandžaku ili Raškoj, kako ko kaže, nama je to dužnost i mi moramo tu slogu da obezbedimo, jer mi drugu državu nemamo, ni Srbi ni Bošnjaci, niti bilo ko ko živi u Srbiji”, rekao je Nikolić.\nNikolić je u okviru posjete Novom Pazaru razgovarao sa građanima naselja Deževski put i sa okupljenima u Pješačkoj zoni, gdje je doručkovao pazarske ćevape, a obišao je i uglednu novopazarsku bošnjačku porodicu Rifata Kardovića.\nPredsjednik Bošnjačke narodne stranke Mujo Muković ocijenio je da je Nikolićev ulazak u bošnjačku kuću znak da ga Bošnjaci prihvataju.\n“Bošnjaci hoće promene, a njih može da donese samo Nikolić i lista Pokrenimo Srbiju. Sigurni smo da će Bošnjaci Nikoliću dati značajan broj glasova još u prvom krugu predsedničkih izbora, a to se videlo i tokom današnje šetnje gradom gde je na svakom koraku dobio samo podršku i nijednu reč protiv njega”, rekao je Muković.


Učenici kontrolišu vozače: Jabuka za dobre, limun za nesavesne\nNataša Gajić: … i ja sam zaboravila glavnu stvar, njega, medu na...\nBy Posted on Sep 16, 2010 Apr 14, 2011\nOd 20. do 24. septembra u Srbiji će treći put biti organzivana akcija za povećanje bezbednosti dece u saobraćaju, najavila je kompanija “Delta Đenerali osiguranje”.\nAkcija “Limun ili jabuka” je ove godine proširena na 56 osnovnih škola iz 50 gradova Srbije i obuhvatiće oko 6.500 đaka, rekli su predstavnici te osiguravajuće kuće na konferenciji za novinare.\nNamera je da se ojača prevencija saobraćajnih nesreća tako da učenici osnovnih škola nauče kako da se pravilno ponašaju u saobraćaju, a da se među vozačima poveća poštovanje saobraćajnih propisa.\nAkciju “Limun ili jabuka” Delta Đenerali organizuje u saradnji sa sa osnovnim školama i ministarstvima unutrašnjih poslova i prosvete.\nSaobraćajci će učenicima petih razreda osnovnih škola održati predavanja o bezbednosti u saobraćaju, posle čega će đaci, u njihovoj pratnji, kod škola “regulisati” saobraćaj.\nVozači koji poštuju saobraćajne propise, biće nagrađeni jabukom i plaketom zahvalnosti, a oni koji to ne čine će, kao opomenu, dobiti limun i plaketu sa molbom da poštuju saobraćajna pravila.\nKako je istaknuto na konfernciji za novinare, prema podacima Ministarstva unutrašnjih poslova Srbije, od 2008. godine na ovamo smanjuje broj saobraćajnih nesreća i povređene dece.\nDirketor za marketing “Delta Đeneralija” Ratko Živković je rekao da su rezultati u prethodne dve godine uticali da “Delta Đenerali” ove godine poveća investiciju u obuku dece, s namerom da se svake godine u program uvrsti sve više gradova i škola.\nU sklopu akcije, prema rečima Živkovića, “Delta Đenerali” će školama-učesnicama u akciji pokloniti promotivni film koji savetuje decu kako da se ponašaju u saobraćaju, tokom vožnje u automobilu ili na ulici.\nKako je ukazano, deca su najugroženiji učesnici u saobraćaju, a bezbednost saobraćaja u Srbiji je među najnižim u Evropi.\nPrema zvaničnim podacima, za sedam meseci 2010. godine, poginulo je 18 dece, a 857 je povređeno. U tom periodu desile su se 7.203 saobraćajne nesreće u kojima je bilo mrtvih što je za 19 odsto manje nego u istom periodu 2009. godine.\nAkcija “Jabuka ili limun” održava se godinama u zemljama srednje Evrope, takođe u organizaciji osiguravajućih kompanija članica “Đenerali grupe”.\nPrethodni članak: Uzrok debljine je u mozgu, a ne u volji\nSledeći članak: Prodavnice “Luj Vitona” u Parizu rade skraćeno, proverite zašto!\nOdaberite savršenu mirisnu notu za sebe prema tipu…\n4 znaka koja ukazuju na nedostatak poštovanja u…\nRecept dana: Kremasta torta od jagode\nCategories LJUBAV I SEKS\t- Jul 21, 2019\n4 znaka koja ukazuju na nedostatak poštovanja u vašoj vezi\nDa bi veza funkcionisala kako treba, potrebno je da oba partnera u nju ulože svoj maksimum. Veoma je teško, da veza funkcioniše, ako … “4 znaka koja ukazuju na nedostatak poštovanja u vašoj vezi”\nNataša Gajić on Duda Alapača: Imati ili biti


U Srbiji ove godine manje korupcije : Nadlanu.com\nU Srbiji ove godine manje korupcije\nObjavljeno 3. dec 2013. / 11:04:27\nSrbija je, u odnosu na 2012. kada je na 80. poziciji imala indeks 39, napredovala za osam mesta, a 72. mesto ove godine, sa indeksom 42, deli sa BiH, Sao Tome i Principe, Brazilom i Južnoafričkom Republikom, objavila je na svom vebsajtu nevladina organizacija "Transparensi internešenel".\nKada je reč o zemljama bivše Jugoslavije, najbolje je rangirana, kao i prošle, Slovenija, na 43. mestu, a bolje od Srbije rangirane su i Hrvatska na 57. mestu, Crna Gora i Makedonija, obe na 67. mestu.\nOd susednih zemalja, ispred Srbije su Mađarska (47.) i Rumunija (69.), dok su iza Bugarska (77.), Grčka (80) i Albanija (116.). Kosovo je, kao i prethodne godine, posebno rangirano, ali sa padom sa 105. na 111. mesto.\nNa vrhu liste su ove, kao i prethodnih godina, Danska, Novi Zeland, Finska, Švedska i Norveška, a u samom dnu su, kao i 2012. Somalija, Severna Koreja i Avganistan.\nOd vodećih privreda sveta, SAD su na 19. mestu, Kina na 80, Francuska na 22. mestu, isto kao prošle godine, Rusija je sa 133. mesta napredovala do 127, a Japan je pao mesto niže - na 18, dok je Nemačka napredovala za jedno mesto i sada je 12.\nNajveći pad na listi ove godine u odnosu na prošlu zabeležili su Sirija, koja je pala na 168. mesto, čak 24 mesta niže u odnosu na 2012, i Španija, koja se na skali nalazi 10 mesta niže, na 40. mestu.\nS druge strane, najveće poboljšanje ostvario je Mjanmar, koji je u odnosu na prošlu godinu, kada je bio na 172. mestu, napredovao za šest poena, i sada se nalazi na 157. mestu.\n"Transparensi" Indeks percepcije korupcije objavljuje na godišnjem nivou od 1995, a zemlje se rangiraju prema percepciji nivoa korupcije u javnom sektoru kroz procene stručnjaka i ankete na skali od 100, što znači da su veoma "čiste", do 0, što znači da su izuzetno korumpirane.


„Fajzer“: Efikasnost vakcine kod dece od 12 do 15 godina 100 odsto - Sputnjik Srbija\n13:32 31.03.2021 Preuzmite kraći link\nKako je saopšteno iz te kompanije, koja je zajedno sa „Biontekom“ razvila vakcinu protiv virusa korona, podaci studije u kojoj je bilo uključeno 2.260 dobrovoljaca iz SAD uzrasta od 12 do 15 godina, pokazuju da nije bilo zaraženih virusom korona među onima koji su u potpunosti bili vakcinisani. U kontrolnoj grupi koja je služila za poređenje, bilo je 18 slučajeva virusa korona, saopštio je „Fajzer“, prenose američki mediji.\nIz „Fajzera“ su naveli da su deca primila iste doze vakcine kao i odrasli.\nRadi se o maloj studiji, koja još nije objavljena, pa nije poznato kako je tačno na vakcinu reagovao dečji imunitet. Istraživači su naveli samo da je kod dece u ovom uzrastu bio prisutan visok nivo antitela, nešto viši nego kod mladih odraslih.\n„Fajzer“ navodi da su deca imala slične neželjene efekte kao i odrasli, kao što su bol u ruci, groznica i umor, naročito posle druge doze.\nStudija će one koji su učestvovali pratiti u naredne dve godine za više informacija o dugotrajnim efektima.\n„Fajzer“ i „Biontek“ planiraju da u narednim nedeljama zatraže dozvolu za hitnu upotrebu vakcine kod starijih od 12 godina.\n„Žurimo kako bismo dobili dozvolu da bismo mogli da vakcinišemo decu pre početka sledeće školske godine“, rekao je Albert Burla, generalni direktor „Fajzera“.\n„Fajzer“ nije jedini proizvođač koji sprovodi ovakvo istraživanje, pošto „Moderna“ ispituje vakcinu na deci od 12 do 17 godina.\nAmerička Agencija za hranu i lekove već je odobrila ovim dvema kompanijama i ispitivanje vakcine na deci mlađoj od 11 godina.\n„AstraZeneka“ je takođe počela ispitivanje vakcine na deci od šest do 17 godina u Velikoj Britaniji.\nKineski „Sinovak“ nedavno je objavio da je kineskim regulatornim telima predao preliminarne podatke da je njihova vakcina bezbedna za decu stariju od tri godine.\nPrema zvaničnim podacima, deca čine oko 13 odsto slučajeva korone u SAD. Kako navodi Američka akademija za pedijatriju, od posledica kovida u SAD je do sada preminulo 268 dece, dok je 13.500 bilo hospitalizovano.\ndeca, vakcina, Fajzer/Biontek


Neraskidiva ljubav Demokratske stranke i Razvojne banke Vojvodine\nNeraskidiva ljubav Demokratske stranke i Razvojne banke Vojvodine\nVest koja je uzburkala javnost u Srbiji glasi da su opozicionoj Demokratskoj stranci blokirani svi računi u svim bankama zbog nevraćanja velikog kredita kog su uzeli za potrebe prošlogodišnje izborne kampanje. Međutim, verovatno je najskandalozniji od svega podatak, kog je izneo aktuelni ministar finansija Mlađan Dinkić, da je taj kredit Demokratska stranka dobila bez valjanih garancija da će ga uopšte ikada vratiti.\nKako je rekao sam ministar, zaprepašćujuća je činjenica da je Demokratska stranka dobila višemilionski kredit za kampanju od Razvojne banke Vojvodine bez sredstava finansijskog obezbeđenja, što po njegovim rečima „nijedan preduzetnik, ni privrednik u Srbiji ne može da dobije.“ Dakle, radi se konkretno o tome da DS nije vratila dva kredita od preko 3 miliona evra, koje je uzela za finansiranje svoje izborne kampanje. Demokrate su kod Razvojne banke Vojvodine prvo podigle kredit u visini od 260 miliona dinara za parlamentarne izbore, a zatim još i 100 miliona dinara za predsedničku kampanju Borisa Tadića.\nNaravno, neki su se već opravdano upitali – zbog čega je Razvojna banka Vojvodine davala pozajmice bez odgovarajućeg obezbeđenja tadašnjoj vladajućoj političkoj stranci, umesto da, kako joj to nalaže i njen naziv, ulaže u razvojne projekte u Vojvodini?\nU beogradskoj štampi se o kreditima koje je ta banka dodeljivala, više puta govorilo u vrlo nepovoljnom svetlu, s obzirom da su iznete brojne optužbe da je u Razvojnoj banci Vojvodine proneveren ogroman novac tokom prethodnih godina kroz sumnjive kredite, za koje nisu postojale garancije. Među takvim sumnjivim kreditima se na prvom mestu pominje i taj koji je odobren Demokratskoj stranci, s obzirom da je rok za njegovo vraćanje produžen na čak 42 meseca, sa minimalnom mesečnom kamatom, a sve to praktički samo «na časnu reč».\nNakon svega, Razvojna banka Vojvodine je sada blokirala račune donedavno najjače stranke u Srbiji i pokrenula postupak prinudne naplate.\nMeđutim, Demokratska stranka se nije preterano zastidela zbog pomenute blokade računa, pa je istovremeno ponudila građanima Srbije ekonomski program za budućnost. Njen visoki zvaničnik Božidar Đelić je istakao da je taj novi plan demokrata zasnovan pre svega na načelu privrženosti socijaldemokratiji i članstvu u Evropskoj uniji.\nTom prilikom on nije objasnio kako se moglo desiti da ta stranka dobije ono što nijedan preduzetnik u Srbiji ne može da dobije ni od jedne banke, a to je ogromni zajam bez čvrstih garancija da će ikada biti vraćen.\nUpravo zato je ministar finansija pred novinarima užasnuto saopštio da je veliko pitanje kako je uopšte Demokratska stranka mogla da dobije kredit na takav način, i dodao da je prosto nedopustivo da DS sada još traži da se krši zakon da bi ga otplatila.\nPo svemu sudeći, stranački računi Demokratske stranke će i dalje biti blokirani u svim bankama, a to znači da će banka skidati sva finansijska sredstva sa svih računa u svakom trenutku, sve dok potpuno ne namiri dugovanje koje demokrate imaju prema njoj. A taj dug, podsetimo, iznosi 360 miliona dinara.


U GRAS-u očekuju još tri miliona KM od EK - Klix.ba\nU GRAS-u očekuju još tri miliona KM od EK\n25.12.2006. u 00:36\nVlada Italije nedavno je izdvojila četiri miliona KM za obnovu u ratu uništene trolejbuske mreže za Vogošću, potvrđeno je u Gradskom saobraćajnom preduzeću GRAS. Međutim, da bi ova dionica gradske trolejbuske mreže u potpunosti bila obnovljena neophodna su još tri miliona KM, koje u ovom preduzeću očekuju od Evropske komisije (EK).\n"Krajem juna ove godine održan je sastanak s predstavnicima talijanske regije Ligurija i tada je predstavljen dio studije obnove trolejbuske mreže. Uskoro bi firma ATC iz talijanske pokrajine Ligurija i predstavnici Vlade Italije trebali posjetiti naše preduzeće kako bi predstavili kompletan projekat sanacije trolejbuske mreže i prijedlog dinamike radova, kojeg je uradila firma ATC", kažu u GRAS-u, a prenose Nezavisne.\nObjašnjavaju da će i njihovi radnici učestvovati u obnovi trolejbuske mreže, montažom mreže i podstanica i sanacijom stubova.\n"S preduzećem 'Elektrodistribucija' dogovoreno je da se obnovi uništeni napojni kabl za elektrovučnu podstanicu Hotonj. Početak obnove trolejbuske mreže počeće kada Evropska komisija obezbijedi preostali dio sredstava", kazali su u Informativnoj službi GRAS-a.


Predstavljen električni autobus dužine 27 metara - energis.ba\nPredstavljen električni autobus dužine 27 metara\nMože da primi do 250 ljudi, dostiže maksimalnu brzinu od oko 64 km/h i prelazi 299 kilometara na jednom punjenju. Autobus je krenuo u Kolumbiju, gdje će biti dio TransMilenio brzog tranzitnog sistema (BRT), ali bi mogao da se pridruži i drugim BRT-ovima.\nU tvit-u, BYD je obećao da ovo nije prvoaprilska šala. Možemo da im vjerujemo, jer je u januaru kompanija lansirala najveći električni dvospratni autobus na svijetu. BYD je pomagao Uberu da testira električna vozila, i kompanija je bila zauzeta proizvodnjom električnih autobusa.\nProizvela je više od 50.000 u proteklih devet godina


Za "spasavanje" firmi dva biliona evra - Svet - Dnevni list Danas\nPočetna » Svet » Za „spasavanje“ firmi dva biliona evra\nDržavna pomoć u EU za oporavak nakon pandemije\nNemačka vlada i nemačka aviokompanija Lufthanza su postigle sporazum o državnoj pomoći u vrednosti od devet milijardi evra.\n0Piše: M. K. 26. maja 2020. 21.32\nOvo je poslednji u nizu spasilačkih paketa namenjenih kao pomoć aviokompanijama da se izbore s posledicama krize izazvane pandemijom, prenosi Juronjuz.\nDržavna pomoć, odnosno finansijska pomoć vlada za domaće firme, pre pandemije je bila izuzetno ograničena jer Brisel smatra da ona rezultira nefer konkurencijom na jedinstvenom evropskom tržištu.\nMeđutim, Evropska komisija je na početku krize suspendovala stroga pravila evropskog bloka da bi vlade mogle da bar privremeno pomažu firmama da izbegnu krah.\n„Sve u svemu, na ovaj način se garantuje da je državna podrška vremenski ograničena i da se njome targetiraju samo problemi sa kojima se kompanije trenutno suočavaju“, rekla je Margret Vestager, izvršna potpredsednica Evropske komisije.\n„Podrška finansiranju likvidnosti može se dodeljivati do kraja 2020. da bi se pomoglo kompanijama da prevaziđu manjak likvidnosti i spreče tehnološke viškove.“\nBrisel je do sada tokom pandemije odobrio nacionalne spasilačke šeme u vrednosti od gotovo dva biliona evra, pri čemu je Nemačka izdvojila polovinu te sume. To je izazvalo zabrinutost da zemlje s najdubljim džepovima dobijaju nefer prednost.\nIzvršni direktor Rajanera Majkl Oliri spada među najskeptičnije.\n„Francuzi i Nemci očito uspostavljaju veliki fond – milijarde državne pomoći – koji će im omogućiti ili lou-kost u odnosu na iste letove Rajanera u periodu oporavka ili će im omogućiti da se angažuju na fuzijama i akvizicijama i da otkupe sve svoje slabije konkurente kada se ovo završi“, rekao je Oliri za Juronjuz.\nAli lideri u Nemačkoj masovno korišćenje državne pomoći shvataju kao „lokomotivu“ za ekonomiju EU u fazi oporavka. Pojedini čak žele da EU prebaci fokus i ublaži pravila o konkurentnosti čak i u budućnosti.\n„Pravila o evropskoj konkurentnosti i državnoj pomoći treba da omoguće stvaranje evropskih korporativnih šampiona tako da mogu da se takmiče s rivalima iz SAD i Kine“, rekao je za Juronjuz Armin Lašet, premijer Severne Rajne-Vestfalije.\n„Brisel ne treba samo da razmatra konkurentnost u okviru jedinstvenog tržišta. To će biti izazov u sledećih nekoliko godina.“\nOrganizacije koje se bave zaštitom životne sredine strahuju da će novac koji se koristi za državnu pomoć i spasilačke pakete ponovo prvenstveno otići na industrije koje zagađuju okolinu uprkos obećanjima koja su data pre krize da će se težiti zelenijoj ekonomiji.\ndrzavna pomoc, Evropska unija, Korona virus, pandemijaBerlin\nPitali smo pojedine učesnike izbora o 100 evra državne pomoći zbog korone